Bukedde Online - Nsereko bamuwadde eddagala ery'amaanyi omusaayi gufulume\nNsereko bamuwadde eddagala ery'amaanyi omusaayi gufulume\nAbasomesa babagobye lwa kubanja musaala gwa myezi munaana!\nMeddie Nsereko asimattuse okufiira mu kabenje ne bamubbako ebyapa!\nNsereko mu Ddwaliro ate mu katono bwafaanana\nNsereko akyawulira obulumi obw’amaanyi mu kifuba bwe yatomedde ekikondo ng’agezaako okutaasa owa bodaboda eyayingidde mu luguudo mu ngeri y’ekimama.\nAkabanje kano Nsereko yakafunidde kumpi n’Omuzikiti gw’e Kibuli ku ssaawa nga 5:00 mu kiro ekyakeesezza Olwokutaano bwe yabadde adda ewuwe e Kisugu ng’ava ku mulimu ku CBS gye yabadde ava okukubiriza pulogulaamu eyitibwa ‘Kkiriza oba Gaana”.\nNsereko ayogedde Ebyabaddewo Bwe nnavudde ku mulimu, nnakyamyeko awantu ne nnyumyamu ne mikwano gyange. Bwe zaaweze essaawa nga 5:00 kwe kusalawo nzire eka.\nNabadde nzikirira nga ku muzikiti e Kibuli, owa bodaboda n’ayingira ekkubo omulundi gumu. Namwekanze nnyo era mu kulwana okumuwonya, mmotoka yampabyeko n’etomera ekikondo ky’ettaala y’oku kkubo era awo nze we nakomye okutegeera.\nNazzeemu okutegeera nga ndaba ndi mu ddwaaliro abasawo bankolako. Eby’okunzigya mu mmotoka byonna n’okuntwala mu ddwaaliro ebyakoleddwa abazirakisa saabitegedde era simanyi bannyambye kunzigya mu kifo ekyo.\nKyokka wadde abadduukirize bannyambye nnyo, naye mu bo mwabaddemu abatali balungi ababbye ebintu ebyabadde mu mmotoka ng’ebyapa by’ettaka ebya kkampuni emu gye nkolera, amasimu era nsaba eyabitutte annyambe abinzirize.”\nObulumi bw’alimu Nsereko siteeringi ya mmotoka yamukubye mu kifuba era mw’asinga okuwulira obulumi. Ekitiisizza abasawo, kwe kuba nti teyavuddemu musaayi ekyeraliikiriza nti guyinza okuba nti gwazze munda nga kati kaweefube abasawo gwe baliko kwe kukakasa nti teyafunye buvune bubi mu nda mu kifuba.\nBaamukubye ebifaananyi mu kifuba bazuule oba tewali buzibu bw’amaanyi bwe yafunye mu kifuba kyokka nga we bwakeeredde ku Lwokutaano, Nsereko yabadde akyawulira obulumi obw’amaanyi naddala mu kifuba.\nAbasawo abamujjanjaba abataayagadde kwatuukiriza mannya, baategeezezza nti, omusaayi tegwafulumye oluvannyuma lw’akabenje naye bamuwadde eddagala eryamaanyi gufulume.\nNsereko mu ddwaaliro yabadde ajjanjabwa mukyala we Sarah Mirembe naye eyasabye abantu obutayogeza nnyo bba asobole okuwummula ekimala ng’abasawo bwe baalagidde.\nPoliisi eyogedde Akulira poliisi y’ebidduka ku poliisi e Kabalagala, Apollo Sirvasco yakakasizza nti akabenje kano kaavudde ku wa bodaboda nti era Nsereko yabadde avuga mmotoka ya kika kya Prado nnamba UA X 906Q.\nYagambye nti mmtoka eno baagiggye mu kifo awaagudde akabenje ne bagitwala ku poliisi e Kabalagala kyokka nga baakugiddiza Nsereko amangu ddala ng’avudde mu ddwaaliro kubanga bamaze okugiggyako byonna bye baagala.\nEbikwata ku Meddie Nsereko\nl July 2012, baamuyita ku kitebe kya bambega e Kibuli ne bamukunya okumala essaawa ssatu ku byali bigambibwa nti yakola pulogulaamu z’ebyobufuzi ku leediyo nga zikuma omuliro mu bantu.\nGavumenti bwe yaggalawo CBS oluvannyuma lw’okwekalakaasa mu 2009, Nsereko yalinnya ennyonyi n’agenda e Bulaaya ebigambo ne bifulumizibwa nti yali Bungereza ng’akola gwa bukuumi.\nNg’atandika okukola ku CBS yabeerangako kiro ku pulogulaamu z’okukuba ennyimba. Yasooka kweyita Omusezi Meddie Nsereko ne yeeyongerako Omugagga omuto.\nAkola pulogulaamu z’ebyobufuzi okuli; Kkiriza Oba Gaana ne Palamenti yaffe ku CBS\nYasooka okukola ku CBS nga talina diguli oluvannyuma n’addayo e Makerere n’asoma diguli mu mawulire.\nl Mwogezi ku mikolo era awaana nnyo abagagga. Kizibu okuvaawo ng’omugagga tamuwadde ku ssente.\nOlutalo olwaleeta gavumenti ya Museveni, Nsereko yali ‘kadogo’ era ebiseera ebimu bw’afuna omwagaanya okutuuka awali pulezidenti amukubayo akaama nga bwe yakola mu May 2015 mu kuziika Nnamwandu wa Samson Kisekka.\nYeesolossa awali Museveni n’abeerako by’amutegeeza.\n2014 yawooye Sarah Mirembe embaga yabadde ku Hotel Africana yakuhhaanyizza abantu bangi.\nMuwagizi wa mupiira era mumyuka wa pulezidenti akola guno ne guli mu SC Villa.


Mukyala wa Kayini yali ani? Mukyala wa Kayini yali muganda we?\nBayibuli tetubuulira ani yali mukyala wa Kayini. Ekyokuddamu kiri nti Mukyala wa Kayini asobola okuba nga yali muganda we, oba kizibwe we oba muntu omulala yenna. Bayibuli tetubuulira myaka Kayini jeyalina bweyatta Abeeri(Oluberyeberye 4:8). Kubanga bombi bali balimi era balunzi, kisoboka okuba nga bombi bali bantu bakulu era nga balina Famile zabwe. Adamu ne Kaawa amazima gali nti baali bazadde abaana bangi okusinga Kayini ne Abeeri betumanyi mukaseera Kayini we yatira Abeeri. Daala bazaala abaana bangi oluvanyuma(Oluberyeberye 5:4). Eky'okuba nti Kayini yatya olw'obulamu bwe ng'amaze okutta Abeeri(Oluberyeberye 4:14) , kitegeeza nti waliiwo abaana abalala bangi oba n'abazzukulu aba Adamu ne Kaawa mu kaseera ako. Mukyala wa Kayini (Oluberyeberye 4:17) yali muwala oba Muzzukulu wa Adamu ne Kaawa.\nKubanga Adamu ne Kaawa bebasooka era bebokka abaali ku nsi, abaana babwe tebalina kyakukola kirala okujako okuwasa baganda babwe. Katonda teyagaana bantu ba nyumba emu kwewasa okutuusa nga abantu baweze kunsi era nga tekyetaagisa kuwasa waluganda wo (Abaleevi 18:6-18). Ensonga lwaki amawemukirano g’abolunganda (Soma incest) gavaamu abaana abalina obuzibu ku bulamu bwabwe eri nti, abantu abazadde bano ababiri baba balina endagabuzaale ezifanaagana. Omwana azaliddwa abazadde abatali baluganda atwala endagabuzaale oba ennabuzaale (genes) okuva mu bazadde bombi. Kino kiretera omwana okutwaala endabika ya bazadde be bombi mu bintu ebyenjawulo (Katugeze ng'afaanana Maama we amaaso ate Taata na mufananako emimwa).\nAbazadde babiri abalina endagabuzaale(Soma genes) ezifaanagana (katugeze omusajja ne mwanyina) bwe bezaalamu, omwana ono atwala endagabuzaale ennemu oba ezitakola bulungi ekiva ku endagabuzaale ezifaanagana okuva mu bazadde bombi.\nOlukusiko lw'endagabutonde z'abantu (Human DNA code), lukyafuwazidwa okumala ebanga ddene ebirwadde by'endagabuzaale ebyeyongedde mu bungi, ne namanyi, era nga bisikizibwa okuva mu mulembe ogumu okutuuka mu mulembe omulala. Adamu ne Kaawa tebalina birwadde byandagabuzaale (Genetics defects) era kino kyabayamba n'emirembe egyaddako egyava mu bbo okuba n'ebyobulamu ebirungi okusinga ffe ab'omulembe guno. Abaana ba Adamu ne Kaawa balina ebirwaade bitono, oba n'obutaba wadde n'ekilwadde ekimu. Olw'ensonga eno tebaasobola kuba na buzibu kuwasa baluganda.


Bukedde Online - Engeri ebintu gye byatabuse ku Muntu ng’ava mu FDC\nEngeri ebintu gye byatabuse ku Muntu ng’ava mu FDC\nBUKEDDE W’OLWOKUNA ALIMU BINO BY’OTOSAANA...\nAba FDC abamu bagenda wa Bobi Wine\nMAJ. GEN. Mugisha Muntu amaze omwezi mulamba nga yamaliriza dda okukola lipoota ye era nga yali yasaba okusooka okusisinkana Dr. Kiiza Besigye agimwanjulire n’oluvannyuma agyanjulire Pulezidenti w’ekibiina Patrick Oboi Amuriat basalewo ekiddako.\nMaj. Gen. Mugish Muntu\nWabula Muntu yabadde tannabasisinkana, ebiri mu lipoota ne bisomolwa era ne bituuka ku Besigye nga biraga nti Muntu yabadde asazeewo okwabulira FDC.\nBesigye nti kino kyamunyiizizza n’agaana okusisinkana Muntu mu lukiiko olwabadde lutegekeddwa ku ofiisi z’oku Katonga Road ku Lwokutaano oluwedde.\nWakati mu kulemwa okulaba Besigye, Maj. Gen. Muntu yasazeewo lipoota agyanjulire Amuriat. Lipoota eno nti yali yaakwanjulwa nga n’enkyukakyuka Amuriat ze yakola mu b’oludda oluvuganya mu Palamenti tezinnakolebwa.\nMu nkyukakyuka zino mwe baasuulira Winnie Kiiza ku kifo ky’okukulira oludda oluvuganya gavumenti mu Palamenti.\nAkafubo ka Muntu ne Amuriat kaabadde kalina okubeera ku kitebe kya FDC e Najjanankumbi kyokka kaakyusiddwa ne kazzibwa ku Fairway Hotel olw’okwekengera abantu abayinza okutabangula.\nBwe baatuuse mu kafubo ku ssaawa nga 4:00 ez’oku makya ku Lwokubiri, Muntu we yakitegeeredde nti lipoota yabadde yasomoddwa nga byonna ebigirimu aba Besigye ne Amuriat babimanyi era tebaamulinze kwanja lipoota ne bamugamba nti ddembe lye okugenda.\nMuntu yabadde akyasobeddwa ate ekiwandiiko ekyabadde kirina okufulumizibwa ng’olukiiko lumaze kuggwa, ate omuyambi wa Muntu n’akissa ku mukutu gwa Facebook ya Muntu ng’alangirira nti avudde mu FDC.\nANI YASINDISE ABAVUBUKA ABAALUMBYE OLUKIIKO\nBaabadde bakyali kw’ebyo, ate ebbiina ly’abavubuka abagambibwa okubeera abawagizi ba Besigye ne balumba ku Fairway okuggyawo Amuriat mu ngeri yeemu nga Besigye bwe yaggyibwa mu lukuhhaana lwa TDA mu 2015.\nAbavubuka baabadde bagamba nti olukiiko lulina kubeera Najjanankumbi era Amuriat mu kubakkakkanya n’abategeeza nti tewali kigenda kusalwawo mu lukiiko olwo; ensonga z’ekibiina zaakusalirwawo Najjanankumbi.\nWabula Mubarak Munyagwa, omu ku baabadde mu lukiiko ng’ali ku ludda lwa Amuriat yalumirizza omubaka wa Makindye East Ibrahim Kasozi nti ye yapangisizza abavubuka abo okutabangula olukiiko.\nKasozi bamwogerako ng’ali ku ludda lwa Muntu. Kyokka eggulo Kasozi yategeezezza Bukedde nti talina ky’amanyi ku bavubuka abo; n’agattako nti ky’amanyi kiri kimu nti abavubuka abo bali mu nkambi ya Amuriat.\nOmu ku bavubuka abo ayitibwa Meddie Musisi atwalibwa ng’omu ku bayambi ba Besigye.\nKasozi era yabuuzizza nti bwe kiba ng’abavubuka abo ye yabadde abapangisizza, ate kyazze kitya Amuriat okubakkakkanya ne bamuwuliriza era ne bagumbulukuka nga bwe yabagambye!\nOluvannyuma Muntu yeetondedde Amuriat ku kiwandiiko ekyafulumye nga n’olukiiko terunnaggwa era n’aggumiza ebyabadde mu kiwandiiko nti ayabulidde FDC kyokka n’asuubiza okulaga ekiddako mu lukiik


Translation of the meaning of Sura Al-Fajr - الترجمة اللوغندية - المؤسسة الإفريقية للتنمية - Noble Quran encyclopedia\n1. Ndayira e mambya.\n2. N’ebiro e kkumi.\n3. N’ebibiri bibiri n’ebyensusuuba.\n4. N’ekiro bwekiba nga kitambula (nga kijja oba nga kivaawo).\n5. Abaffe mu kulayira kuno temuliimu kwebuulirira eri oyo alina amagezi.\n6. Tewamanya ebyo Omuleziwo (Katonda) bye yatuusa ku bantu b'ekika kya A'adi.\n7. Aba-Irama abawagguufu.\n8. Tewatondebwangayo babafaanana mu nsi.\n9. N’ebyo bye yatuusa ku ba Thamuud abaawukuulanga e njazi mu lusenyi.\n10. N'ebyo bye yatuusa ku Firaawo nannyini nkondo.\n11. Abo bonna (aboogeddwako) beewaggula kuno ku nsi.\n12. Ne bayitiriza nnyo obwonoonefu.\n13. Omuleziwo (Katonda) kye yava abafukirira e bibonerezo e by'enjawulo.\n14. Mazima ddala Omuleziwo (Katonda) abalindiridde.\n15. Wabula omuntu, Omuleziwe (Katonda) bw'amugezesa n'amugabira e birungi, omuntu oyo agamba nti Katonda wange ampadde.\n16. Ku ludda olulala bw'aba amugezesezza n'amufundiza ebyenfunaye agamba nti omulezi wange (Katonda) anzikakkanyiza.\n17. Nedda, wabula temuyisa bulungi ba Mulekwa.\n18. Era temwekubiriza kuliisa banaku.\n19. Ate nga mulya emmaali ya ba Mulekwa, olulya olugimalawo.\n20. Era nga mwagala eby'enfuna okwagala okuyitiridde.\n21. Nedda eyo si y'endaba e ntuufu ey’ebintu, e nsi bwe ribeera nga ebetenteddwa.\n22. Omuleziwo n'ajja nga ne Ba Malayika basimbye ennyiriri.\n23. Era kwolwo o muliro Jahannama gulireetebwa, kwolwo nno omuntu alijjukira (bye yakola ku nsi) naye okujjukira kuno kugenda ku mugasaaki.\n24. Agenda kugamba: zinsanze nze. Singa nategekera obulamu bwange buno.\n25. Olunaku olwo (Katonda) e bibonerezo by'agenda okubonereza nabyo tewali n'omu yali abibonerezzaako.\n26. Era ensiba gyalisiba ku lunaku olwo tewali yali agisibyeko.\n27. Owange ggwe omwoyo omutebenkevu (omuntu).\n28. Dda eri Omuleziwo ng'oli musanyufu era asiimiddwa.\n29. Olwo nno oyingire mu baddu bange (abalongoofu).\n30. Era oyingire mu jjana yange.\n(Send note: الترجمة اللوغندية - المؤسسة الإفريقية للتنمية - Sura:Al-Fajr - Aya:)


Bukedde Online - Omusajja eyayiira mukazi we asidi n’amutta naye bamukutte\nSserunjogi bamututte mu kkooti ave mu ntebe...\nAmbyulensi etomedde ng’etwala omulambo\nYategeezezza poliisi nti yeewera okukola mukazi we ‘ekintu’ era mu busungu yasalawo okujja mu Kampala n’anoonya edduuka eritunda asidi atannatabulwamu mazzi.\nKALIISA olumukutte ku by’okuyiira mukazi we asidi n’amutta, omusango tagwegaanye!\nAttottoledde poliisi ebyaliwo byonna n’engeri gye yatuuka okusalawo okugula asidi amuyiire omukazi gwe yali amaze naye emyaka egikunukkiriza ekkumi. Asidi yatwaliramu n’omwana waabwe ow’emyaka omusanvu Shamim Kemigisha.\nImran Kaliisa 27, baamukutte oluvannyuma lw’emyezi ena nga yeekukumye mu Bugwanjuba bwa Uganda.\nYasooka kwekukuma Kamwenge oluvannyuma n’adda mu disitulikiti z’e Bunyoro mw’abadde yeewogoma mu booluganda n’emikwano era eyo gye baamukwatidde n’aleetebwa ku poliisi y’e Katwe.\nBaggyeeyo fayiro CRB 139/2016 eyali yaggulwawo ku kuyiira Justine Aisha Nyamugisha 23, ne bamubuuza ky’amanyi ku asidi eyaviirako omukyala oyo okufa era n’akkiriza nti byonna ebyaliwo mu kiro kya January 7, 2016 abimanyi.\nBombi baali babeera Makindye mu Mubaraka Zooni. Justine bwe yafumbirwa Kaliisa kwe kuweebwa erinnya lya Aisha era baasooka kubeera mu mukwano omuzibu okutuusa omusajja lwe yatandika okuteebereza mukazi we obwenzi.\nJustine yali akolera mu ‘Container Village.\nASIDI YAMUGULA OMUTWALO GUMU\nKaliisa yategeezezza poliisi nti yabuuzanga mukazi we entakera ku basajja abaamukubiranga amasimu ekiro, nga yeegaana nga bw’atabaagala.\nNti yatandika okukeberanga mu bintu by’omukazi era mu kwefulukuta nti mwe yagwira ku kkaadi eyali eraga ng’omukazi bwe yalina akawuka ka mukenenya.\nNti omusajja yava mu mbeera n’alinda mukazi we okudda era olwakomawo n’amubuuza ku by’obulwadde. Kaliisa agamba nti omukazi yabyegaana.\nYalifuna era baamumuguza 10,000/- zokka n’adda eka.\nKaliisa yatandika oluyombo mu bugenderevu ng’anoonya oluwenda oluyiira mukazi we asidi era baasooka kukubagana kyokka omukazi ne yeesimattula n’addukira ewa mukwano gwe.\nOmwana naye yagoberera nnyina. Ku ssaawa nga 6:00 ez’ekiro, Kaliisa yasalawo okugenda yeegayirire mukazi we badde ewaka, kyokka kano yali akakozesa ng’akakodyo okufuna omukisa ogumuyiira asidi era olwamukimayo, baali baakatambulako mmita nga 10 zokka n’alyoka abunduggulira Justine asidi mu maaso era n’asammukira n’omwana.\nPoliisi yasoose kukwata mwannyina wa Kaliisa ayitibwa Mbabazi era ono ye yayambyeko mu kaweefube w’okuzuula Kaliisa.\nJustine yafudde wiiki bbiri eziyise oluvannyuma lw’okumala emyezi esatu n’ekitundu ng’ajjanjabirwa e Mulago era Kaliisa yagguddwaako gwa butemu.\nWilson Muhiirwe taata w’omuwala yagambye nti ayagala amateeka gakangavvule Kaliisa.\nBenon Ayebare akulira bambega ba poliisi mu Kampala South yagambye baakutwala Kaliisa mu kkooti wiiki ejja.


Bukedde Online - Ebiraga omukwano ogutalina lugendo\nABANTU bangi babeera mu mukwano nga buli omu agulaba tegulina lugendo naye ng’abagulimu tebakiraba\nABANTU bangi babeera mu mukwano nga buli omu agulaba tegulina lugendo naye ng’abagulimu tebakiraba. Wabula bw’olaba ng’obubonero buno butandise okweyoleka bw’oba tosobola kukyusa mbeera kiba kirungi omukwano ogwo n’oguvaamu ng’obudde bukyali.\nObuggya n’obutakwesiga: Zino ze zimu ku nsonga ezisinga okulaga omukwano ogutaawangaale. Munno bw’aba akulinako obuggya oba ebbuba erisukkiridde oyinza okwetamwa.\nObusungu n’okuyomba buli kiseera: Omuntu abeera buli kiseera nga munyiivu atera okuba omuzibu era kano kabonero akalaga nti oyinza obutasobola kubeera naye.\nObwenzi :Omukwano ogulimu obwenzi tegutera kuwagala kuba tewaba bwesigwa ate nga kino kikulu nnyo mu nsonga z’omukwano.\nObutasonyiwa: Omukwano ogutaliimu kusonyiwa nga munno akusobezza kaba kabonero akalaga nti guli mu matigga\nObuteewa kitiibwa: Omuntu atakuwa kitiibwa nga mukyali mu mukwano aba akikwolese nti ne mu bufumbo tajja kukikuwa.\nObutafaayo ku munno: Abantu bangi basuulirira bannaabwe nga tebabawa budde bumala olwensonga ezitali zimu, naddala abasajja batera obutafaayo kusanyusa bakyala bwabwe. Omuntu atakufaako ebiseera ebisinga aba takwagala era kiba kizibu okuwangaala.\nOmukwano ogulimu okwekwekerera buli kiseera kabonero akalaga obutali buwangaazi kubanga mulina okubeera abeerufu mu buli nsonga. Naye omuntu atayagala kukulaga mikwano oba bahhanda ze aba takulaba nga gwanaabeera naye.\nOkukulembeza ebyenfuna: Buli lw’okulembeza ssente mu mukwano kaba kabonero akalaga nti temujja kuwangaala kuba ssente bwe ziggwaawo omukwano tewaba.\nEnsonga z’omu kisenge: Zino nkulu era omukyala oba omusajja bw’aba tafuddeeyo kuzitereeza guba muzibu okuwangaaza.\nOkwetonda: Omuntu ateetonda ng’akoze ensobi kaba kabonero akalaga omukwano ogutasobola kuwangaala kuba aba tagussaamu kitiibwa.


Bukedde Online - Mayiga awadde abavubuka ensonga ttaano ez’okubakulaakulanya\nMayiga awadde abavubuka ensonga ttaano ez’okubakulaakulanya\nBebe Cool ayanukudde Besigye n'amubuuza ebibuuzo...\nOmukyala ow’abaana 6 bba amugobye mu nnyumba...\nKATIKKIRO wa Buganda Charles Peter Mayiga asibiridde abavubuka ba Buganda entanda ng’eri mu nsonga ttaano ezigenda okubayamba okwekulaakulanya.\nKatikkiro Mayiga ( ku kkono) ng’atongoza ettendekero ly’obukulembeze mu Buganda (Leadership academy). Ku ddyo ye Minisita omubeezi ow’ebyenjigiriza Dr. Prosperous Nankindu Kavuma, Hajji Ahmed Lwasa omumyuka wa Sipiika ne Dr. Twaha Kaawaase, omumyuka wa Katikkiro owookubiri era minisita w’ebyenjigiriza mu Buganda.\nMulimu; okwekuumira ku Kabaka, obukulembeze obulungi, okufissa ssente ze bakola, okuzitereka n’okusiga ensimbi mu bintu ebyenjawulo.\nYabyogeredde ku mukolo kwe yatongolezza ettendekero ly’abakulembeze mu Buganda n’alaga essanyu olw’abavubuka okwongera okwettanira emiramwa gy’obukulembeze nga bagikubaganyako ebirowoozo.\nBaabadde ku Buganda Royal Institute e Kakeeka - Lubaga mu Kyaddondo. “ Eyo gye tukuhhaanira (kabineti) tutera okukubaganya ebiroowozo nga bwe baabagambye ku nsonga ezinazza Buganda ku ntikko.\nObukulembeze kintu kigaza kubanga mulimu okubeera ow’obuvunaanyizibwa, omwesimbu, omutetenkanya, omunyiikivu, olina okubeera omwangu, omuyiiya, olina okubeera omuntumulamu,” Katikkiro Mayiga bwe yagambye.\nMayiga yayongedde n’ategeeza nti ebbanguliro lino erigenda okubeera ku Buganda Royal lyakuyamba okubumbira Buganda abakulembeze era yasabye abavubuka okukomya omuzze gw’okwerumaaluma kubanga bayinza okubeera n’ekirubirirwa kye kimu kyokka ng’ekkubo ery’okukituukako lye lyawuka.\nOmumyuka wa Sipiika wa Buganda, Hajj Ahmed Lwasa nga ye ssentebe w’enteekateeka eno eya Leadership Academy, yasabye okukwatira awamu.


Bukedde Online - Yeewuunya abayingiza eby'amawanga mu kusibwa kwa Polof. Bukenya\nYeewuunya abayingiza eby'amawanga mu kusibwa kwa Polof. Bukenya\nAdwadwalikanye olw'abanene okuzira emmere y'e Luzira\nAni yasanjaga Omutaka w'e Jjokolera ebiso ...\nNedda, nedda, Hon. Mpuuga ebyo eby’okukubira musajjamukulu Bukenya akasonso nti baalyose ne bamutwala mu kkomera e Luzira, biviireko ddala.\nBiveeko ng’ojjukira n’enjogera y’Omuganda egamba nti “ Awanise tasekerera wa nkenku”. Naawe nga bw’oli mu byobufuzi owanise ate era oyinza okukenkuza essaawa yonna.\nMu byobufuzi okubba okwannamaddala okuvaamu emisango ng’egyo kati egireebuukanya musajjamukulu Bukenya. Naye ate eriyo n’eby’okusibwako amatu g’embuzi oliisibwe engo, naddala bw’oba ow’amaanyi nga Mpuuga waabwe.\nMu ngeri eyo gwe batutte mu kkomera osaasira musaasire sso si kumukubira kasonso.\nWabula bwe kiba kyetaagisa musajjamukulu okumukomereza olw’enneeyisa ye ebadde embi, kale mumukomereze.\nBw’aba yagamba nti kyali kyetaagisa leediyo ya CBS okugiggalawo mbu kubanga yali yeeyisizzaawo nnyo n’eva we bootera omuliro, neetuuka we batulisiza emberenge, mu mukomereze nga mumubuuza kweyisaawo kwangeri ki.\nYe okwamututwazizza e Luzira bamutulise?\nAte kano akatyabaga akagudde mu ggwanga temusooka kukayingizaamu bya mawanga.\nToyinza kugamba nti, Bukenya bamusibye lwakuba Muganda, nga weerabidde nti Seezi Cheeye eyasooka okusindikibwa e Luzira amaleeyo emyaka ekkumi olw’okukumpanya ensimbi za Chogm oyo si Muganda.\nKiri ekyogerwa Madame Ttica Nambooze ekya “ Kati mu ggwanga mulimu abaana n’ebyana” ekyo kye muba muyeeya.\nKubanga naawe sooka weebuuze bwekiba nti Bukenya yali wamu ne banne nga bagabana ensimbi za Chogm, lwaki ye yekka gwe basindise e Luzira abalala ne basigala nga bayinaayina?\nWo ayi Mzee Zedde ng’alabye ennaku ey’omwana wabobwe Bukenya okutwalibwa e Luzira olw’ensimbi za Chogm, kyokka bo Bamuleberebe Mugoziita ababbye eggwanga obuwumbi n’obuwumbi bwa lupiiya ne basigala nga beegiriisa bwegiriisa ng’ekigotta entula!\nTulabye ennaku kubanga amagezi gatwesibye kubanga bwe tugamba nti Bukenya tabbanga wabula bamuleeseeko mpalana za byabufuzi, oba nti bamuwalana kuba Muganda. Ebyo byonna tekuli kirungi wabula folofotto mwereere.\nObubbi kibi naddala eri omukulembeze w’abantu alinga Bukenya. Sso ate n’empalana z’ebyobufuzi mbi nnyo kubanga ziyinza n’okugaana eggwanga lino okugenda mu maaso ne zirigetageta.\nSso nga n’ebyokulowooleza mu mawanga nabyo bibi nnyo kubanga bye biyinza okuvaako Abaganda okwegatta n’Abanyankole ne babba ensimbi za Gavumenti, kyokka ne basibako Baganda bokka bo Abanyankole ne basigala nga bayinaayina.\nBagundi musaanye mujjukire nti esigadde mbale Uganda esajjakule ng’ewezezza emyaka 50 be ddu bukya yeefuga.\nUganda okusajjakula kyokka neesigala nga yeerina abakulembeze ababbi, abakotoggera bannaabwe olw’empalana z’ebyobufuzi oba abalowooleza mu mawanga nga tebaagaliza za bannaabwe (ente oba embuzi) kuzaala nduusi, awo okwefuga kwaffe kuba kujungulukuse ne kufuuka folofotto.Sikulimba.\nYeewuunya abayingiza eby’amawanga mu kusibwa kwa Polof. Bukenya\nStraka ategese â€˜embagaâ€™ abantu ne batalabika\nEmbuutu yâ€™Embuutikizi etaddewo likodi mu bivvulu


Nnaabagereka akaabizza abakungubazi ng’ayogera ku kitaawe\nNnaabagereka yasinzidde mu Lutikko e Namirembe eggulo mu kusaba okwakulembedde okuziika kitaawe John Mulumba Luswata eyafudde obulwadde bw’ensigo n’omutima.\nNnaabagereka mu kusaba kwonna eyabadde alabika ng’amaziga asiba masibe yategeezezza abakungubazi nti yali yasemba okulaba ku maziga ga kitaawe bwe yalinnya ennyonyi omulundi gwe ogwasooka ng’agenda mu Amerika era bwe yali amusiibula (kitaawe) yatulika n’akaaba wabula oluvannyuma n’amwagaliza olugendo olulungi.\n“Bwe nnagenze okumulaba ku kitanda nga takyasobola na kwogera yantunuulidde mu mmunye n’akulukusa ezziga n’ange ne nkaaba, era ogwo gwe gwabadde omulundi gwange ogwokubiri okumulaba ng’akaaba,” Nnaabagereka bwe yategeezezza olwo abantu amaziga ne gabayunguka ate naye n’alwana nago obutayiika.\nNnaabagereka yategeezezza abakungubazi abajjuzza Lutikko y’e Namirembe nti kitaabwe abadde musajja anyumirwa ennyo okusaaga era nga buli mboozi gy’anyumya ateekamu okusaaga nga kw’atadde okuseka ennyo, ekintu ekibadde kinyumira abaana be.\nMu kusaba kuno, nnamwandu w’omugenzi Luswata, Edith Namirimu Luswata, yategeezezza nti mu bbanga ly’amaze ng’ali ne bba tebayombyeko wadde oba okulwana nga bwe guli ku bufumbo obumu era ng’abadde amukwata ng’ekyatika n’ategeeza nti ebiseera bye byonna agenda kubisubwa nnyo.\nKino kyayongedde amaziga mu bakungubazi ssaako embeera y’ennaku olw’engeri nnamwandu gye yabadde alombojjamu obulamu bw’omugenzi.\nYagambye nti okukuza abaana mu mpisa omugenzi yakitwala ng’ekyomugaso era nga bwe kituuka mu kusoma akola buli ekisoboka okulaba ng’abaweerera era w’afiiridde ng’abaana be bonna bamalirizza emisomo gyabwe.\nOkusaba kwakulembeddwaamu Omulabirizi w’e Namirembe Rt. Rev. Wilberforce Kityo Luwalira eyakuutidde abantu bulijjo okukomya okweraliikirira buli kaseera wabula bafube okwesigama ku Katonda kuba y’afuga obulamu.\nKatikkiro wa Buganda Charles Peter Mayiga yasinzidde mu Lutikko e Namirembe n’akubiriza abazadde okukuza abaana mu mpisa bakomye n’ehhombo egamba nti buli mwana n’omukisa gwe kuba kireese bangi okubonaabona abamu ne babulwa n’ebyokukozesa.\nOkusaba kw’e Namirembe kwakulembeddwa okwabadde mu kkanisa ya St. Luke e Nkumba nga kwakulembeddwa omubuulizi Edison Kibalama eyasabye abakkiriza okuteekerateekera ebifo byabwe eby’omuggulu nga bakyali balamu.\nKibalama yagambye nti omuntu bw’afa asigaza mwoyo era kyavudde asaanira okukolelera eggulu ng’akyali mulamu ng’alina kukiragira mu bikolwa bye.\nOmukubiriza w’olukiiko lw’abataka, Omutaka Kayiira Gaajuule ku lw’Abataka yeebazizza nnamwandu ne Nnaabagereka olw’okujjanjaba n’okulabirira omugenzi naddala mu kiseera ky’amaze ng’alumizibwa n’asaba abantu okukomya okunenya bannaabwe nga waliwo ebitagenze bulungi wabula basonyiwaganenga.\nAte ye omwogezi w’Obwakaba, Noah Kiyimba, yagambye nti omugenzi alese omukululo era ng’alina bingi ebimujjukirwako naddala eri Obuganda ne yeebaza Katonda olw’ebyo by’amukozesezza.\nOmugenzi Luswata yafiiridde ku myaka 81, ng’abadde yinginiya wa masannyalaze omutendeke nga waakuziikibwa leero e Nkumba.


Ddala Yesu yagenda mu geyeena wakati ng’afudde era nga tanazuukira?\nWaliwo ebintu bingi ebibuzabuza mu kibuuzo kino. Ekibuuzo kino kiva mu “nzikiriza y’abatume”(soma apostle’a creed) egamba nti “… n'akka e Magombe.” Waliwo era ebyawandiikibwa ebirala ng’okusinziira ku ngeri gyebabivuunula, biraga nga Yesu yagenda emagombe. Mu kusoma ku nsong’eno kilungi okutegera kki Bayibuli kyetegeeza bweyogera ku kifo kya bafu.\nMu byawandiikibwa by’abebbulaniya, ekigambo ekikozesebwa okunyonyola ekifo ky’abafu emagombe (soma Sheol), Kitegeeza “kifo ky’abafu” oba “ekifo ky’emyoyo egyabo abawumula.” Ebyawandiikibwa ebirala mu ndagaano mpya biraga nti amagombe kifo ekitali kyaluberera emyoyo wegyikumirwa nga gyirindirira okuzukira n’omusango. Okubikulirwa 20:11-15 kutuwa enjawulo wakati wa amagombe n’enyanja y’omuliro. Enyanja y’omuliro kifo kyalubeerera era kifo kyamusango eri abo ababula. Amagombe, awo kiba kifo ekitali kyaluberera. Abantu bangi bamanyi enyanja y’omuliro n’amagombe okuba geyeena era kino kireteera obuzabuuzibwa. Yesu teyageenda mu kifo kyakubonabona ngafudde, wabula yagenda mu magombe.\nAmagombe kifo ekyawulibwa emilundi ebiri—ekifo ekyomukisa n’ekifo ekyomusango. (Matayo 11:23; 16:18; Lukka 10;15; 16:23; Ebikolwa 2:27-31). Ebifo abaafa nga balokose wamu n’abaafa nga tebalokose byonna biyitibwa “magombe” mu Bayibuli. Ekifo ky’abaafa nga balokose era kiyitibwa “Kifuba kya Yibulayimu oba ku ludda lwa Yibulayimu mu Lukka 16:22 era kiyitibwa “Lusuku lwa Katonda” mu Lukka 23:43. Ekifo kyabo abaafa nga tebalokose kiyitibwa “Geyena oba amagombe mu Lukka 16:23. Abaafa nga balokose n’abaafa nga tebalokose bawuliddwa n’olukonko oluwanvu (Lukka 16:26). Yesu bweyafa , yagenda ku ludda olw’omukisa olw’amagombe, era eyo yagyayo abakkiriza bonna nabatwala mu Ggulu.(Abaefeso 4:8-10). Oludda olw’omusango olw’amagombe lukyaliyo era telukyukanga. Bonna abafa nga tebakkiriza Yesu bagenda eyo nga balindilira okusalirwa omusango. Ddala Yesu yagenda emagombe?, Yye! Okusinzira ku Abaefeeso 4;8-10 ne 1Petero 3:18-20.\nOkubuzabuzibwa okumu kuva mu ngeri byawandikibwa nga Zabuli 16:10-11 gyebyavuunulwa mu Zinvunula ya Kabaka Yakobo (King James Version). "Onondaganga ekkubo ery'obulamu: Gy'oli waliwo essanyu erituukirira; Mu mukono gwo ogwa ddyo mwe muli ebisanyusa emirembe n'emirembe”. “Geyeena” si yenzivunula entufu ey’olunyiriri olwo. Enzuvunuula entuufu elina okuba “mu ntaana” oba “mu magombe”. Yesu yagamba omubbi eyakomererwa wamu naye nti, “ Mazima nkugamba nti Leero onooba nange mu Lusuku lwa Katonda.” (Lukka 23:43); Teyamugamba nti “Tusisinkane mu geeyena.” Ekyembi kiri nti, mu nzivuunula nyinji eza Bayibuli, abavuunula ebigambo geyeena, n’amagombe tebagoberera nsonga nga bavunuula okuva mu lwebbulaniya oba mu Luyonaani.\nAbamu balowooza nti Yesu yagenda mu geyeena oba oludda lw’amagombe olw’okuboonaboona okusobola okwongera okubonyabonyezebwa olw’ebibi byeffe. Endowooza eno si ya Bayibuli.\nOkufa kwa Yesu ku musalaba kwali kumala okutununula. Okuyiwa omusaayi gwe kumala okutunaazako ebibi byaffe byonna. (1Yokaana 1:7-9). Ng’ali ku musalaba , yetikka obuzito bwebibi by’abantu bonna. Yafuuka ekibi ku lwaffe. “ Ataamanya kibi, yamufuula ekibi ku lwaffe; ffe tulyoke tufuuke obutuukirivu bwa Katonda mu ye.”(2 Abakkolinso 5:21). Okutekebwako ekibi oba okufuulibwa ekibi kuno kutuyamba okutegeera ensonga lwaki Yesu yali mu nimiro y’Egesemeni nga kute ekipompe eky’ebibi byaffe ekyamuyibwako ku musalaba.\nNga Yesu anateera okufa, Yagamba “Kiwedde”(Yokaana 19:30). Okubonaboona kwe mu kifo kyaffe kwali kumala. Omwoyo gwe gwagenda mu mugombe (ekifo abaafa webabeera). Yesu teyagenda mu geyeena oba mu kifo awali okubonaabona mu Magombe. Yagenda ku ludda lwa Yibulayimu oba ku ludda lw’amagombe olulina omukisa. Okubonaabona kwa Yesu kwakoma ng’afudde. Omutango gw’ebibi byaffe gwali guwedde okusasulwa. Yali alindirila kuzuukira okw’omubiri wamu n’okuda mu kitiibwa ng’alinye mu Gulu. Ddala Yesu yagenda mu geyeena? Nedda!. Ddala Yesu yagenda emagombe? Yye!


Bukedde Online - Bannanyini bizimbe balemeddeko bazzeemu okusisinkana minisita ne bamukwasa alipoota yaabwe\nMasaka City etongozeddwa wakati mu kusika ...\nAKAKIIKO kebassaawo okubaga ebinaagobererwa kisobozese okuggulawo akeedi z’omu Kampala kamalirizza lipooti eno ne kagikwasa baminisita okuli ow’ebyobusuubuzi n’owa Kampala ne babagumya nti bagenda kumatiza pulezidenti ku mmande basobole okubagulawo wiiki eggya.\nOmugagga Ham eyakulembeddemu bannanyini bizimbe mu lukiiko ne Amelia Kyambadde\nAKAKIIKO kebassaawo okubaga ebinaagobererwa kisobozese okuggulawo akeedi z'omu Kampala kamalirizza lipooti eno ne kagikwasa baminisita okuli ow'ebyobusuubuzi n'owa Kampala ne babagumya nti bagenda kumatiza pulezidenti ku mmande basobole okubagulawo wiiki eggya.\nOmugagga Ham ne banne nga bali mu meeting ne Minister Amelia Kyambadde\nAkakiiko kano akaliko abagagga b'omu Kampala banannyini bizimnbe abakulembeddwamu Hamis Kiggundu amanyikiddwa nga Ham gattako n'abakulira ebibiina bya basuubuzi leero basisinkanye minisita Amelia Ann Kyambadde ne minisita omubeezi owa Kampala Bena Namugwanya bonna ne bakanya ku biri mu lipooti eno.\nEnsisinkano eno ebadde ku offiisi za Ssabaminita wa Uganda era Kyambadde yabakakkasiza nga bwagenda okukwasa Pulezidenti lipooti eno ku mmande mu kabinenti naye ng'alina esjuubi nti okusinziira ku biri mu lipooti byalabye bwebanabeera babitambuliddeko Pulezidenti wiiki eggya agenda ku ggulawo akeedi zabwe\nMinister Amelia Kyambadde n'abamu ku bannanyini bizimbe olwaleero ku office ya Prime Minster\nWabula agambye nti ne bwebanaggulawo bo abakoleera mu akeedi bizinensi y'okusiiba enviiri gattako ne kanisa eziri ku akeedi zin obo tebagenda kusooka kuggulwawo okutuusa nga bamaze okwetegereza engeri ennungamu gye banatambuzamu emirimu gyabwe baleme kwesiiga Corona.\nAgambye nti bwe bateeka bino okuli okunaaba mu ngalo, okugula obuuma obupima ebbugumu, okukenkeddeza omujjuzo mu akeedi n'ebirara, pulezidenti tasobola kugaana kubaggulawo.\nYe Hamis Kiggundu ayogedde ku lwa bannannyini bizimbe ategeezezza minisita nti kisaana gavumenti okubeera ng'ebebuzaako nga bwe yakoze ku mulundi guno kubanga bo beetegefu okubeera nga bakolera wamu nayo.\nMinister Amelia Kyambadde ng'annyonnyola bannanyini bizimbe\nAte minisita Namugwanya yasabye abasuubuzi okukkiriza bagoberere ebiteekeddwawo kubanga bwe banaabivaako gavumenti ejja kuggalawo akeedi zonna nga tetaliza.\nYe Dr Monica Musenero omuwabula wa pulezidenti ku byobulamu yagambye nti okugulawo akeedi kyangu era asuubira nti Pulezidenti agenda ku zigulawo naye abasuubuzi ne Bannayuganda yonna gye bali balina okuyiga bwe bambala masiiki zino kubanga zikola kinenne nnyo okuziyiza akawula ka Corona okusasaana\nAbayizi e Mbarara beekalakaasizza\nOmulamuzi akyomedde Bannabyabufuzi mu kuziika\nOmusajja asse mukaziwe n''adduka


2 Samwiri 9-18\nESSUULA Essuula 10 Essuula 11 Essuula 12 Essuula 13 Essuula 14 Essuula 15 Essuula 16 Essuula 17 Essuula 18\n1 Dawudi n'ayogera nti Wakyaliwo asigaddewo ku nnyumba ya Sawulo, mmukole eby'ekisa ku lwa Yonasaani?\n2 Awo waaliwo ku nnyumba ya Sawulo omuddu erinnya lye Ziba, ne bamuyita eri Dawudi; kabaka n'amugamba nti Ggwe Ziba? N'ayogera nti Omuddu wo ye wuuyo.\n3 Kabaka n'ayogera nti Tewakyali wa nnyumba ya Sawulo mmukole eby'ekisa kya Katonda? Ziba n'agamba kabaka nti Wakyaliwo omwana wa Yonasaani, eyalemala ebigere.\n4 Kabaka n'amugamba nti Ali ludda wa? Ziba n'agamba kabaka nti Laba, ali mu nnyumba ya Makiri mutabani wa Ammiyeri mu Lodebali.\n5 Awo kabaka Dawudi n'atuma n'amuggya mu nnyumba ya Makiri mutabani wa Ammiyeri mu Lodebali.\n6 Awo Mefibosesi mutabani wa Yonasaani mutabani wa Sawulo n'ajja eri Dawudi n'avuunama amaaso ge ne yeeyanza. Dawudi n'ayogera nti Mefibosesi. N'addamu nti Laba omuddu wo.\n7 Dawudi n'amugamba nti Totya: kubanga siireme kukukola bya kisa ku lwa Yonasaani kitaawo, era ndikuddiza ebyalo byonna ebya Sawulo jjajjaawo; era onoolyanga emmere ku mmeeza yange ennaku zonna.\n8 Ne yeeyanza n'ayogera nti Omuddu wo ye ani ggwe okutunuulira embwa enfu nga nze bwe ndi?\n9 Awo kabaka n'ayita Ziba, omuddu wa Sawulo, n'amugamba nti Byonna ebyabanga ebya Sawulo n'eby'ennyumba ye yonna mbiwadde omwana wa mukama wo.\n10 Naawe onoomulimiranga ettaka, ggwe ne batabani bo n'abaddu bo; era onooyingizanga ebibala omwana wa mukama wo abenga ne by'anaalyanga: naye Mefibosesi omwana wa mukama wo anaalyanga emmere ennaku zonna ku mmeeza yange. Era Ziba yalina abaana kkumi na bataano n'abaddu amakumi abiri.\n11 Awo Ziba n'agamba kabaka nti Mukama wange kabaka nga bw'alagidde omuddu we, bw'atyo omuddu wo bw'anaakolanga. Mefibosesi, bwe yayogera kabaka, anaalyanga ku mmeeza yange ng'omu ku baana ba kabaka.\n12 Era Mefibosesi yalina omwana omuto omulenzi, erinnya lye Mikka. Ne bonna abaabeera mu nnyumba ya Ziba baali baddu ba Mefibosesi.\n13 Awo Mefibosesi n'abeera mu Yerusaalemi: kubanga yalyanga bulijjo ku mmeeza ya kabaka; era yalemala ebigere bye byombi.\n1 Awo olwatuuka oluvannyuma lw'ebyo kabaka w'abaana ba Amoni n'afa, Kanuni mutabani we n'afuga mu kifo kye.\n2 Dawudi n'ayogera nti Naakola Kanuni mutabani wa Nakasi. eby'ekisa, nga kitaawe bwe yankola eby'ekisa. Awo Dawudi n'atuma abaddu be okumukubagiza olwa kitaawe. Abaddu ba Dawudi ne batuuka mu nsi ey'abaana ba Amoni.\n3 Naye abakulu b'abaana ba Amoni ne bagamba Kanuni mukama waabwe nti Olowooza nga Dawudi amussaamu ekitiibwa kitaawo n'akutumira ab'okukukubagiza? Dawudi takutumidde baddu be okukebera ekibuga n'okukiketta n'okukimenya?\n4 Awo Kanuni n'atwala abaddu ba Dawudi n'abamwako ekitundu ky'ebirevu byabwe n'abasalira ebyambalo byabwe wakati, okukoma ku matako gaabwe, n'abasindika.\n5 Awo bwe baakibuulira Dawudi, n'atuma okubasisinkana; kubanga abasajja abo ne bakwatibwa nnyo ensonyi. Kabaka n'ayogera nti Mubeere e Yeriko ebirevu byammwe bimale okukula, mulyoke mukomewo\n6 Awo abaana ba Amoni bwe baalaba Dawudi ng'abatanuddwa, abaana ba Amoni ne batuma ne bagulirira Abasuuli ab'e Besulekobu, n'Abasuuli ab'e Zoba, abaatambula n'ebigere obukumi bubiri, ne kabaka We Maaka ng'alina abasajja lukumi, n'abasajja ab'e Tobu abasajja kakumi mu enkumi bbiri.\n7 Awo Dawudi bwe yakiwulira, n'atuma Yowaabu n'eggye lyonna ery'abasajja ab'amaanyi.\n8 Awo abaana ba Amoni ne bafuluma ne basimba ennyiriri awayingirirwa mu mulyango: n'Abasuuli ab'e Zoba n'ab'e Lekobu n'abasajja ab'e Tobu ne Maaka baali bokka ku ttale.\n9 Awo Yowaabu bwe yalaba olutalo nga luli mu maaso ge n'ennyuma we, n'ayawulamu abasajja bonna aba Isiraeri abalonde n'abasimba ennyiriri okwolekera Abasuuli:\n10 abantu bonna abalala n'abakwasa mu mukono gwa Abisaayi muganda we, n'abasimba ennyiriri okwolekera abaana ba Amoni.\n11 N'ayogera nti Abasuuli bwe banannema, kale ggwe onombeera: naye abaana ba Amoni bwe banaakulema, kale najja ne nkuyamba.\n12 Ddamu amaanyi twerage obusajja olw'abantu baffe n'olw'ebibuga bya Katonda waffe: era Mukama akole nga bw'asiima.\n13 Awo Yowaabu n'abantu abaali naye ne basembera ku lutalo okulwana n'Abasuuli: ne badduka mu maaso ge.\n14 Awo abaana ba Amoni bwe baalaba Abasuuli nga badduse, era nabo ne badduka mu maaso ga Abisaayi, ne bayingira mu kibuga. Awo Yowaabu n' alyoka ava ku baana ba Amoni n'addayo n'ajja e Yerusaalemi.\n15 Awo Abasuuli bwe baalaba nga bagobeddwa mu maaso ga Isiraeri, ne bakuŋŋaana.\n16 Awo Kadadezeri n'atuma n'aggyayo Abasuuli abaali emitala w'Omugga: ne bajja e Keramu, Sobaki omukulu w'eggye lya Kadadezeri ng'abakulembedde.\n17 Ne babuulira Dawudi; n'akuŋŋaanya Isiraeri yenna, n'asomoka Yoludaani n'ajja e Keramu. Abasuuli ne basimba ennyiriri okwolekera Dawudi ne balwana naye.\n18 Abasuuli ne badduka mu maaso ga Isiraeri; Dawudi n'atta ku Basuuli abasajja ab'omu magaali lusanvu, n'abeebagala embalaasi obukumi buna, n'afumita Sobaki omukulu w'eggye lyabwe n'afiira eyo.\n19 Awo bakabaka bonna abaali abaddu ba Kadadezeri bwe baalaba nga bagobeddwa mu maaso ga Isiraeri, ne batabagana ne Isiraeri, ne babaweereza. Awo Abasuuli ne batya okweyongera nate okuyamba abaana ba Amoni.\n1 Awo olwatuuka omwaka bwe gwatuukirira mu kiseera bakabaka mwe batabaalira, Dawudi n'atuma Yowaabu n'abaddu be awamu naye ne Isiraeri yenna; ne bazikiriza abaana ba Amoni ne bazingiza Labba. Naye Dawudi n'asigala e Yerusaalemi.\n2 Awo olwatuuka akawungeezi Dawudi n'agolokoka n'ava ku kitanda kye n'atambula waggulu ku nnyumba ya kabaka: era ng'ayima ku nnyumba n'alaba omukazi ng'anaaba; era omukazi yali mulungi nnyo okutunuulira.\n3 Awo Dawudi n'atuma n'abuuza omukazi bw'ali. Ne wabaawo eyayogera nti Oyo si Basuseba muwala wa Eriyaamu, mukazi wa Uliya Omukiiti?\n4 Awo Dawudi n'atuma ababaka n'amutwala; n'ayingira gy'ali n'asula naye; (kubanga yali alongoosebwa obutali bulongoofu bwe;) omukazi n'addayo mu nuyumba ye.\n5 Omukazi n'aba olubuuto; n'atuma n'abuulira Dawudi n'ayogera nti Ndi lubuto.\n6 Dawudi n'atumira Yowaabu nti Mpeereza Uliya Omukiiti. Yowaabu n'aweereza Uliya eri Dawudi.\n7 Awo Uliya bwe yajja gy'ali, Dawudi n'amubuuza Yowaabu bwe yali n'abantu bwe baali n'olutalo bwe lwali.\n8 Dawudi n'agamba Uliya nti Serengeta mu nnyumba yo onaabe ebigere. Uliya n'ava mu nnyumba ya kabaka, ne wamugoberera omuwumbo (gw'emmere) oguvudde eri kabaka.\n9 Naye Uliya n'asula ku mulyango gw'ennyumba ya kabaka wamu n'abaddu bonna aba mukama we, n'ataserengeta mu nnyumba ye.\n10 Awo bwe baamubuulira Dawudi nti Uliya teyaserengese mu nnyumba ye, Dawudi n'agamba Uliya nti Tovudde mu lugendo? kiki ekyamlobedde okuserengeta mu nnyumgba yo?\n11 Uliya n'agamba Dawudi nti Essanduuko ne Isiraeri ne Yuda basula mu nsiisira; ne mukama wange Yowaabu n'abaddu ba muzama wange basiisidde ku ttale mu bbanga; nze nno naagenda mu nnyumba yange okulya n'okunywa n'okusula ne mukazi wange? nga bw'oli omulamu n'emmeeme yo nga bw'eri ennamu sijja kukola kigambo ekyo.\n12 Awo Dawudi n'agamba Uliya nti Mala wano n'olwa leero, enkya nkusindike. Awo Uliya n'amala olunaku olwo n'olw'enkya mu Yerusaalemi.\n13 Awo Dawudi bwe yamuyita n'alya n'anywera mu maaso ge; n'amutamiiza: awo akawungeezi n'afuluma okusula ku kitanda kye wamu n'abaddu ba mukama we, naye n'ataserengeta mu nnyumba ye.\n14 Awo olwatuuka enkya Dawudi n'awandiikira Yowaabu ebbaluwa, n'agiweerereza mu mukono gwa Uliya.\n15 N'awandiika mu bbaluwa nti Muteeke Uliya mu maaso awali olutalo olw'amaanyi; mumwabulire, balyoke bamufumite afe:\n16 Awo olwatuuka Yowaabu bwe yekkaanya ekibuga, n'awa Uliya ekifo we yamanya nga we wali abazira.\n17 Abasajja ab'omu kibuga ne bafuluma ne balwana ne Yowaabu: awo ku bantu ne kufaako abamu, ku baddu ba Dawudi; Uliya Omukiiti naye n'afa.\n18 Awo Yowaabu n'atuma n'abuulira Dawudi eby'olutalo byonna;\n19 n'akuutira omubaka ng'ayogera nti Bw'oliba ng'omaze okubuulira kabaka eby'olutalo byonna,\n20 awo alunaatuuka kabaka bw'anaasunguwala, n'akugamba nti Kiki ekyabasembeza bwe mutyo okumpi: n'ekibuga okulwana? temwamanya nga baliyima ku bbugwe okulasa:\n21 ani eyatta Abimereki mutaban va Yerubbesesi? omukazi teyamu:asukako enso ng'ayima ku bbugwe i'afiira e Sebezi? kiki ekyabase. nbeza bwe mutyo okumpi ne bbugwe? awo onooyogera nti N'omuddu wo UIiya Omukiiti naye afudde\n22 Awo omubaka n'agenda n'ajja n'ategeeza Dawudi byonna Yowaabu bye yamutuma.\n23 Omubaka n'agamba Dawudi nti Abasajja baatuyiwako amaanyi ne batulumba ebweru mu bbanga, ne tufunwbira nabo okutuusa awayingirirwa mu mulyango.\n24 Abalasi ne balasa abaddu bo nga bayima ku bbugwe; era ku baddu ba kabaka kufuddeko abamu, n'omuddu wo Uliya Omukiiti naye afudde.\n25 Awo Dawudi n'agamba omubaka nti Bw'otyo bw'oba ogamba Yowaabu nti Ekigambo ekyo hireme okukunyiiza, kubanga ekitala kirya nga kyenkanya omuntu ne munne: weeyongere okunyweza olutalo lwo okulwana n'ekibuga okimenye: era omugumyanga omwoyo.\n26 Awo muka Uliya bwe yawulira bba ng'afudde a'akungubagira bba we.\n27 Awo bwe yamala okwabya olumbe, Dawudi n'atuma n'amuleeta ewuwe, n'aba mukazi we n'amuzaalira omwana ow'obulenzi. Naye ekigambo Dawudi kye yakola ne kinyiiza Mukama.\n1 Awo Mukama n'atuma Nasani eri Dawudi. N'ajja gy'ali n'amugamba nti Waaliwo abasajja babiri mu kibuga kimu; omu nga mugagga ne munne nga mwavu.\n2 Omugagga yalina endiga n'ente nnyiagi nnyo nnyini:\n3 naye omwavu teyalina kantu wabula akaana k'endiga akaluusi ke yagula n'akalera: ne kakulira wamu naye n'abaana be; kaalyanga ku kamere ke ye, ne kanywa ku ndeku ye ye, ne kagalamira mu kifuba kye ne kaba gy'ali nga muwala we.\n4 Awo ne wajja omutambuze eri omugagga oyo, n'alema okutoola ku ndiga ze ye ne ku nte ze ye, okufumbira omutambuze eyajja gy'ali, naye n'atwala omwana gw'endiga ogw'omwavu, n'agufumbira omusajja azze gy'ali:\n5 Dawudi n'asunguwalira nnyo omusajja; n'agamba Nasani nti Mukama nga bw'ali omulamu, omusajja eyakola ekyo asaanidde okufa:\n6 era alizzaawo omwana gw'endiga emirundi ena, kubanga yakola ekyo, era kubanga teyalina kusaasira.\n7 Awo Nasani n'agamba Dawudi nti Ye ggwe. Bw'atyo bw'ayogera Mukama, Katonda wa Isiraeri, nti Nakufukako amafuta okuba kabaka wa Isiraeri ne nkuggya mu mukono gwa Sawulo;\n8 ne nkuwa ennyumba ya mukama wo, ne bakazi ba mukama wo ne mbakuwa mu kifuba kyo, ne nkuwa ennyumba ya Isiraeri n'eya Yuda; n'ebyo singa bibadde bitono, nandikwongeddeko bino na bino.\n9 Kiki ekikunyoomezza ekigambo kya Mukama okukola ebiri mu maaso ge ebibi? osse Uliya Omukiiti n'ekitala n'otwala mukazi we okuba mukazi wo, a'omutta n'ekitala eky'abaana ba Amoni.\n10 Kale nno ekitala tekiivenga mu nnyumba yo ennaku zonna; kubanga onnyoomye nze n'otwala mukazi wa Uliya Omukiiti okuba mukazi wo.\n11 Bw'atyo bw'ayogera Mukama nti Laba, ndikuyimusizaako obubi obuliva mu nnyumba yo ggwe, era nditwala bakazibo mu maaso go ne mbawa mulii raanwa wo, era alisula ne bakazi bo mu maaso g'enjuba eno.\n12 Kubanga ggwe wakikola mu kyama: naye nze ndikola ekigambo ekyo mu maaso ga Isiraeri yenna ne mu maaso g'enjuba.\n13 Awo Dawudi n'agamba Nasani nti Nnyonoonye Mukama. Nasani n'agamba Dawudi nti Mukama naye aggyeewo ekyonoono kyo; toofe.\n14 Naye kubanga owadde abalabe Mukama ebbanga ddene okukola olw'ekikolwa ekyo, omwana akuzaaliddwa talirema kufa naye.\n15 Awo Nasani ne yeddirayo mu nnyumba ye. Awo Mukama n'alwaza omwana muka Uliya gwe yazaalira Dawudi, n'alwala nnyo.\n16 Dawudi kyeyava amwegayiririra omwana eri Katonda; Dawudi n'asiiba n'ayingira n'agalamira ku ttaka okukeesa obudde.\n17 Awo abakadde ab'omu nnyumba ye ne bagolokoka (ne bayimirira) w'ali, okumuyimusa okuva wansi: naye n'atakkiriza so teyalya mmere nabo.\n18 Awo olwatuuka ku lunaku olw'omusanw omwana n'afa. Abaddu ba Dawudi ne batya okumubuulira omwana ng'afudde: kubanga baayogera nti Laba, omwana bwe yali ng'akyali mulamu ne twogera naye, n'atawulira ddoboozi lyaffe: kale aneeraliikirira atya bwe tunaamubuulira omwana ng'afudde?\n19 Naye Dawudi bwe yalaba abaddu be nga boogerera wamu ekyama, Dawudi n'ategeera omwana ng'afudde: Dawudi n'agamba abaddu be nti Omwana afudde? Ne boogera nti Afudde.\n20 Awo Dawudi n'ava wansi n'agolokoka n'anaaba n'asaaba amafuta n'awaanyisa ebyambalo bye; n'ajja mu nnyumba ya Mukama n'asinza: n'alyoka ajja mu nnyumba ye; awo bwe yayagala ne bateeka emmere mu maaso ge n'alya.\n21 Awo abaddu be ne bamugamba nti Kigambo ki kino ky'okoze? Wasiiba n'okaabira omwana bwe yali ng'akyali mulamu; naye omwana ng'afudde, n'ogolokoka n'olya ku mmere.\n22 N'agamba nti Omwana bwe yali ng'akyali mulamu, nasiiba ne nkaaba: kubanga nayogera nti Ani amanyi oba nga Mukama tankwatirwe kisa omwana abe omulamu.\n23 Naye kaakano ng'amaze okufa, nandisiibidde ki? nnyinza okumukomyawo? nze ndigenda gy'ali naye ye talikomawo gye ndi.\n24 Dawudi n'akubagiza Basuseba mukazi we n'ayingira gy'ali n'asula naye: n'azaala omwana ow'obulenzi n'amutuuma erinnya lye Sulemaani. Mukama n'amwagala;\n25 Mukama n'atuma mu mukono gwa Nasani nnabbi, n'amutuuma erinnya lye Yedidiya, ku lwa Mukama.\n26 Awo Yowaabu n'alwana ne Labba eky'abaana ba Amoni n'amenya ekibuga kya kabaka.\n27 Awo Yowaabu n'atumira Dawudi ababaka n'ayogera nti Nnwanye ne Labba, n'okumenya mmenye ekibuga eky'amazzi.\n28 Kale nno kuŋŋaanya abantu bonna abasigaddewo ozingize ekibuga okimenye: nneme okumenya ekibuga ne bakituuma erinnya lyange.\n29 Dawudi n'akuŋŋaanya abantu bonna n'agenda e Labba, n'alwana nakyo n'akimenya.\n30 N'aggya engule ya kabaka waabwe ku mutwe gwe; n'obuzito bwayo bwali talanta eya zaabu, ne mu yo nga mulimu amayinja ag'omuwendo omungi; n'eteekebwa ku mutwe gwa Dawudi. N'aggyamu omunyago ogw'ekibuga, mungi nnyo nnyini.\n31 N'aggyamu abantu abaali omwo, n'abassa wansi w'emisomeeno n'amannyo ag'ekyuma n'embazzi ez'ekyuma, n'abayisa mu kyokero ky'amatoffaali: awo bw'atyo bwe yakola ebibuga byonna eby'abaana ba Amoni. Dawudi n'abantu bonna ne baddayo e Yerusaalemi.\n1 Awo olwatuuka oluvannyuma lw'ebya Abusaalomu mutabani wa Dawudi yalina mwannyina omulungi, erinnya lye Tamali; Amunoni mutabani wa Dawudi n'amwagala.\n2 Awo Amunoni ne yeeraliikirira bw'atyo n'okulwala n'alwala olwa mwannyina Tamali; kubanga yali tannamanya musajja; Amunoni n'akirowooza nga kizubu okumukola ekigambo kyonna.\n3 Naye Amunoni yalina mukwano gwe, erinnya lye Yonadabu, mutabani wa Simeya muganda wa Dawudi: era Yonadabu yali musajja mugerengetanya nnyo.\n4 N'amugamba nti Ekikukozza bw'otyo bulijjo bulijjo kiki, ggwe omwana wa kabaka? tombuulire? Amunoni n'amugamba nti Njagala Tamali mwannyina muganda wange Abusaalomu.\n5 Awo Yonadabu n'amugamba nti Galamira ku kitanda kyo weerwazerwaze: kale kitaawo bw'aliba ng'azze okukulaba, n'omugmaba nti Mwannyinaze Tamali ajje, nkwegayiridde, ampe emmere okulya, era afumbe emmere mu maaso gange ngirabe ngiriire mu ngalo ze.\n6 Awo Amunoni n'agalamira ne yeerwazalwaza: awo kabaka bwe yajja okumulaba, Amunoni n'agamba kabaka nti Mwannyinaze Tamali ajje, nkwegayiridde, anfumbire emigaati ebiri mu maaso gange ndiire mu ngalo ze.\n7 Awo Dawudi n'atuma eka eri Tamali ng'ayogera nti Genda nno eri ennyumba ya muganda we Amunoni omufumbire emmere.\n8 Awo Tamali n'agenda eri ennyumba yamuganda we Amunoni; ye ng'agalamidde. N'addira obutta n'abugoya n'abumba emigaati mu maaso ge n'ayokya emigaati.\n9 N'addira ekikalango n'agifuka mu maaso ge; naye n'agaana okulya. Amunoni n'agamba nti Abasajja bonna bave we ndi. Ne bava w'ali buli musajja.\n10 Amunoni n'agamba Tamali nti Leeta emmere mu kisenge ndiire mu ngalo zo. Tamali n'addira emigaati gy'afumbye n'agireeta mu kisenge eri Amunoni mwannyina.\n11 Awo bwe yagimusembereza okulya n'amukwata n'amugamba nti Jjangu osule nange, mwannyinaze.\n12 N'amuddamu nti Nedda, mwannyinaze, tonkwata; kubanga tekigwanidde kukola kigambo ekifaanana bwe kityo mu, Isiraeri: tokola busirusiru buno.\n13 Nange nno naatwala wa obuwemu bwange? naawe oliba ng'omu ku basirusiru mu Isiraeri. Kale nno, nkwegayiridde, yogera ne kabaka; kubanga tajja kukunnyima.\n14 Naye n'atakkiriza kuwulira ddoboozi lye: naye kubanga yamusinga amaanyi n'amu kwata n'asula naye.\n15 Awo Amunoni n'alyoka amukyawa ekitakyayika; kubanga okukyawa kwe yamukyawa kwasinga okwagala kwe yamwagala. Amunoni n'amugamba nti Golokoka ogende.\n16 N'ayogera nti Nedda, kubanga ekyonoono kino ekinene ky'onkola ng'ongoba kisinga kiri ky'onkoze. Naye n'ataganya kumuwulira.\n17 Awo n'alyoka ayita omuddu we eyamuweerezanga n'ayogera nti Fulumya nno omukazi ono ave we ndi, osibe oluggi ennyuma we.\n18 Era yali ayambadde ekyambalo eky'amabala amangi: kubanga bwe baayambalanga bwe batyo abawala ba kabaka abatamanyi musajja. Awo omuddu we n'amufulumya n'asiba oluggi ennyuma we.\n19 Awo Tamali n'ateeka evvu ku mutwe gwe n'ayuza ekyambalo kye eky'amabala amangi kye yali ayambadde; ne yeetikka omukono gwe n'agenda ng'akaaba.\n20 Abusaalomu mwannyina n'amugamba nti Amunoni mwannyoko abadde naawe? naye kaakano sirika, mwannyinaze: ye mwannyoko; ekigambo ekyo kireme okukunakuwaza omwoyo. Awo Tamali n'abeera mu nnyumba ya mwannyina Abusaalomu nga talina bba.\n21 Awo kabaka Dawudi bwe yawulira ebyo byonna, n'asunguwala nnyo.\n22 Abusaalomu\tn'atayogera\tne Amunoni newakubadde ebirungi newakubadde ebibi: kubanga Abusaalomu n'akyawa Amunoni, kubanga yali akutte Tamali mwannyina.\n23 Awo olwatuuka emyaka ebiri emirambirira bwe gyayitawo, Abuaalomu yalina abasala ebyoya by'eidiga ze e Baalukazoli, ekiri ku nabbali ga Efulayimu: Abusaalomu n'ayita abaana ba kabaka bonna.\n24 Abusaalomu n'ajja eri kabaka n’ayogera nti Laba nno, omuddu wo alina abasala ebyoya by'endiga; nkwegayiridde, kabaka n'abbaddu be bagende n'omuddu wo.\n25 Kakaka n'agamba Abusaalomu nti Nedda, mwana wange, tuleme okugenda fenna, tuleme okukuzitoowerera. N'amutayirira: naye n'atakkiriza kugenda, naye n'amusabira mukisa.\n26 Awo\tAbusaalomu n'ayogera nti ogaanyi, nkwegayiridde muganda wange Amunoni agende naffe. Kabaka n'amugamba nti Ekinaaba kimutwala nawe kiki?\n27 Naye Abusaalomu n'amutayirira akkirize Amunoni n'abaana ba kabaka bonna okugenda naye.\n28 Awo Abusaalomu n'alagira abaddu be ng'ayogera nti Mwekkaanye nno, omutima gwa Amunoni nga gusanyuse olw'omwenge; awo bwe nnaabagamba nti Mufiunite Amunoni, mumutte, temutya: si nze mbalagidde? mugume emyoyo mube abazira.\n29 Abaddu ba Abusaalomu ne bakola Amunoni nga Abusaalomu bw'alagidde. Awo abaana ba kabaka bonna ne balyoka bagolokoka, ne beebagala buli muntu ennyumbu ye ne badduka.\n30 Awo olwatuuka bwe baali nga bakyali mu kkubo, Dawudi n'aleeterwa ebigambo nga boogera nti Abusaalomu asse abaana ba kabaka bonna, tekusigadde n'omu.\n31 Awo kabaka n'agolokoka n'ayuza ebyambalo bye n'agalamira ku ttaka; abaddu be bonna ne bayimirira gy'ali nga bayuzizza engoye zaabwe.\n32 Yonadabu, mutabani wa Simeya muganda wa kabaka, n'addamu n'ayogera nti Mukama wange aleme okulowooza nga basse abalenzi bonna abaana ba kabaka; kubanga Amunoni yekka ye afudde: kubanga Abusaalomu yateesa bw'atyo ng'akimalirira okuva ku lunaku lwe yakwata Tamali mwannyina.\n33 Kale nno mukama wange kabaka ekigambo ekyo kireme okumunakuwaza omwoyo okulowooza ng'abaana ba kabaka bonna bafudde: kubanga Amunoni yekka ye afudde.\n34 Naye Abusaalomu n'adduka. Awo omulenzi eyakuumanga n'ayimusa amaaso ge n'atunula, awo, laba, abantu bangi nga bajja nga bafuluma mu kkubo ery'oku lusazi ennyuma we.\n35 Awo Yonadabu n'agamba kabaka nti Laba, abaana ba kabaka batuuse: ng'omuddu wo bw'ayogedde, bwe guli bwe gutyo.\n36 Awo olwatuuka bwe yamala okwogera, awo, laba, abaana ba kabaka ne bajja ne bayimusa eddoboozi lyabwe ne bakaaba: era ne kabaka n'abaddu be bonna ne bakaaba nnyo nnyini.\n37 Naye Abusaalomu n'adduka, n'agenda eri Talumayi mutabani wa Ammikuli, kabaka w'e Gesuli. Dawudi n'anaakuwaliranga mutabani we buli lunaku.\n38 Awo Abusaalomu n'adduka n'agenda e Gesuli, n'amalayo emyaka esatu.\n39 Dawudi ne yeegomba okuvaayo okugenda eri Abusaalomu: kubanga yakubagizibwa olwa Amunoni, okuba ng'afudde.\n1 Awo Yowaabu mutabani wa Zeruyiya n'ategeera ng'omutima gwa kabaka guli eri Abusaalomu.\n2 Yowaabu n'atuma e Tekowa n'akimayo omukazi ow'amagezi n'amugamba nti Nkwegayiridde, weefuule ng'afiiriddwa, oyambale ebyambalo eby'okufiirwa, nkwegayiridde, so tosaaba mafuta, naye weefuule ng'omukazi eyaakamala ebiro bingi ng'akaabira omufu:\n3 oyingire eri kabaka omugambe bw'otyo. Awo Yowaabu n'amuweerera ebigambo.\n4 Awo omukazi ow'e Tekowa bwe yayogera ne kabaka, n'avuunama amaaso ge ne yeeyanza n'ayogera nti Mbeera, ai kabaka.\n5 Kabaka n'amugamba nti Obadde otya? N'addamu nti Mazima nze ndi mukazi nnammwandu, ne baze yafa.\n6 Era omuzaana wo yalina abaana babiri, ne balwana bombi ku ttale, so nga tewali wa kubataasa, naye omu n'afumita munne n'amutta.\n7 Kale, laba, ekika kyonna kimugolokokeddeko omuzaana wo era bayogera nti Waayo oyo eyafumita muganda we tumutte olw'obulamu bwa muganda we gwe yatta; tutte bwe tutyo n'omusika: kale bwe batyo banaazikiza eryanda lyange erisigaddewo, ne batamulekera baze linnya newakubadde ekitundu ekifisseewo ku ttaka lyonna.\n8 Awo kabaka n'agamba omukazi nti Genda ewuwo, nange n'alagira ebigambo byo bwe binaaba.\n9 Awo omukazi ow'e Tekowa n'agamba kabaka nti Mukama wange, ai kabaka, obutali butuukirivu bube ku nze ne ku nnyumba ya kitange: kabaka abe nga taliiko musango n'entebe ye ey'obwakabaka.\n10 Kabaka n'ayogera nti Buli anaakugambanga elugambo kyonna, omuleetanga gye ndi so talikukwatako lwa kubiri.\n11 Awo n'alyoka ayogera nti Nkwegayiridde, kabaka ajjukire Mukama Katonda wo, awalana eggwanga ly'omusaayi aleme okweyongera okuzikiriza, baleme okuzikiriza mutabani wange. N'ayogera nti Mukama nga bw'ali omulamu, tewaliba luviiri lumu lwa mutabani wo oluligwa wansi.\n12 Awo omukazi n'ayogera nti Nkwegayiridde, omuzaana wo ayogere ekigambo ne mukama wange kabaka. N'ayogera nti Yogera.\n13 Omukazi n'ayogera nti Kale wateesezza ki ekigambo ekifaanana bwe kityo eri abantu ba Katonda? kubanga kabaka bw'ayogera ekigambo ekyo, aliŋŋanga aliko omusango, kubanga kabaka takomyawo eka owuwe eyagobebwa.\n14 Kubanga kitugwanira okufa, era tulirjxjanga amazzi agayiise wansi agatayinzika kuyooleka nate; so Katonda taggyaawo bulamu, naye n'asala amagezi oyo eyagobebwa aleme okuba omudduse gy'ali.\n15 Kale nno kubanga nzize okwogera ekigambo ekyo ne mukama wange kabaka, kyenvudde njija kubanga abantu bantiisizza: omuzaana wo n'ayogera nti Kaakano naayogera ne kabaka; mpozzi kabaka alikola omuzaana we by'amwegayiridde.\n16 Kubanga kabaka anaawulira, okuwonya omuzaana we mu mukono gw'omusajja ayagala okunzikiriza fembi ne mutabani wange okutuggya mu busika bwa Katonda.\n17 Awo omuzaana wo n'alyoka ayogera nti Nkwegayiridde, ekigambo kya mukama wange kabaka kibeere kya kusanyusa: kubanga mukama wange kabaka aliŋŋanga malayika wa Katonda okwawulamu ebirungi n'ebibi: era Mukama Katonda wo abeere naawe.\n18 Awo kabaka n'alyoka addamu n'agamba omukazi nti Tonkisa, nkwegayiridde, ekigambo kyonna kye nnaakubuuza. Omukazi n'ayogera nti Mukama wange kabaka ayogere kaakano.\n19 Kabaka n'ayogera nti Omukono gwa Yowaabu guli naawe mu bino byonna? Omukazi n'addamu n'ayogera nti Nga ggwe bw'oli omulamu, mukama wange kabaka, tewali ayinza okukyama ku mukono ogwa ddyo newakubadde ku gwa kkono okuva ku kigambo kyonna mukama wange kabaka ky'ayogedde: kubanga omuddu wo Yowaabu ye yandagira, era ye yaweerera omuzaana wo ebigambo bino byonna:\n20 okuwaanyisa ekigambo bwe kifaanana omuddu wo Yowaabu kyavudde akola kino: era mukama wange mugezigezi ng'amagezi bwe gali aga malayika wa Katonda, okumanya byonna ebiri mu nsi.\n21 Kabaka n'agamba Yowaabu nti Laba nno, ekigambo kino nkikoze: kale genda omukomyewo omulenzi Abusaalomu.\n22 Awo Yowaabu n'avuunama amaaso ge, ne yeeyanza, ne yeebaza kabaka: Yowaabu n'ayogera nti Leero omuddu wo amanyi nga ŋŋanze mu maaso go, mukama wange, ai kabaka, kubanga kabaka akoze omuddu we ky'amwegayiridde.\n23 Awo Yowaabu n'agolokoka n'agenda e Gesuli n'aleeta Abusaalomu e Yerusaalemi.\n24 Kabaka n'ayogera nti Addeyo mu nnyumba ye ye, naye aleme okulaba amaaso gange. Awo Abusaalomu n'addayo mu nnyumba ye, n'atalaba maaso ga kabaka.\n25 Awo mu Isiraeri yenna temwali n'omu wa kutenderezebwa nga Abusaalomu olw'obulungi bwe: okuva ku bigere bye wansi okutuuka ku bwezinge bw'omutwe gwe nga taliiko kabi.\n26 Awo bwe yasalanga enviiri ze, (era buli mwaka bwe gwaggwangako n'azisalanga: kubanga, zaamuzitoowereranga kyeyava azisala:) n'apima enviiri ez'oku mutwe gwe ne ziba sekeri ebikumi bibiri, ng'okupima kwa kabaka bwe kwali.\n27 Awo Abusaalomu n'azaalirwa abaana ab'obulenzi basatu n'ow'obuwala omu, erinnya lye Tamali: yali mukazi wa maaso malungi.\n28 Awo Abusaalomu n'amala emyaka ebiri emirambirira mu Yerusaalemi; n'atalaba maaso ga kabaka.\n29 Awo Abusaalomu n'atumya Yowaabu, okumutuma eri kabaka; naye n'atakkiriza kujja gy'ali: awo n'atumya nate omulundi ogw'okubiri, naye n'atakkiriza kujja.\n30 Kyeyava agamba abaddu be nti Laba, ennimiro ya Yowaabu eriraanye n'eyange, era alina sayiri eyo; mugende mugyokye. Awo abaddu ba Abusaalomu ne bookya ennimiro.\n31 Awo Yowaabu n'alyoka agolokoka n'ajja eri Abusaalomu mu nnyumba ye n'amugamba nti Abaddu bo bookedde ki ennimiro yange?\n32 Abusaalomu n'addamu Yowaabu nti Laba nakutumira nga njogera nti Jjangu wano, nkutume eri kabaka okwogera nti Njijiridde ki okuva e Gesuli? mbeera kubeera eyo ne kaakano kyandibadde kirungi gye ndi: kale nno ndabe amaaso ga kabaka; era oba nga mulimu obutali butuukirivu mu nze, anzite.\n33 Awo Yowaabu n'ajja eri kabaka n'amubuulira: awo bwe yayita Abusaalomu, n'ajja eri kabaka, n'avuunama amaaso ge mu maaso ga kabaka: kabaka n'anywegera Abusaalomu.\n1 Awo olwatuuka oluvannyuma lw'ebyo Abusaalomu ne yeetegekera eggaali n'embalaasi n'abasajja ataano okuddukiranga mu maaso ge.\n2 Abusaalomu n'agolokokanga mu makya n'ayimirira ku kkubo erya wankaaki: awo olwatuuka omuntu yenna bwe yabanga n'ensonga eyali ey'okujja eri kabaka okusalirwa omusango, awo Abusaalomu n'amuyitanga n'amugamba nti Oli wa ku kyalo ki? N'ayogera nti Omuddu wo wa kika kimu kya Isiraeri.\n3 Abusaalomu n'amugamba nti Laba, ebigambo byo birungi bya nsonga; naye tewali muntu kabaka gw'atikidde okukuwulira.\n4 Abusaalomu n'ayogeranga era nti Singa nze nfuuliddwa mulamuzi mu nsi, buli muntu alina ensonga yonna oba musango ajjenga gye ndi, nange nandimukoledde eby'ensonga!\n5 Awo olwatuuka omuntu yenna bwe yasemberanga okumweyanza, n'agololanga omukono gwe n'amukwatako n'amunywegera.\n6 Awo bw'atyo Abusaalomu bwe yakolanga Isiraeri yenna abajjanga eri kabaka okusalirwa emisango: awo Abusaalomu n'abba bw'atyo emyoyo gy'abasajja ba Isiraeri.\n7 Awo olwatuuka emyaka ana bwe gyaggwa Abusaalomu n'agamba kabaka nti Nkwegayiridd ŋŋende nsasule obweyamo bwange, bwe nneeyama Mukama, e Kebbulooni.\n8 Kubanga omuddu wo yee yama\tobweyamo\tbwe\tnnali nga ntuula e Gesuli mu Busuuli, nga njogera nti Mukama bw'alinzirizaayo ddala e Yerusaalemi, kale ndiweereza Mukama.\n9 Kabaka n'amugamba nti Genda mirembe. Awo n'agolokoka n'agenda e Kebbulooni.\n10 Kabaka n'amugamba nti Genda mirembe. Awo n'agolokoka n'agenda e Kebbulooni.\n11 Naye Abusaalomu n'atuma ababaka okubunya ebika byonna ebya Isiraeri ng'ayogera nti Bwemunaawulira eddoboozi ly'ekkondeere ne mulyoka mwogera nti Abusaalomu ye kabaka e Kebbulooni.\n12 Era ne wagenda ne Abusaalomu abasajja ebikumi bibiri abaava e Yerusaalemi, abaayitibwa ne bagenda nga tebamanyiridde; so tebaategeera kigambo kyonna.\n13 Awo ne wajja omubaka eri Dawudi ng'ayogera nti Emyoyo gy'abasajja ba Isiraeri gigoberedde Abusaalomu.\n14 Awo Dawudi n'agamba abaddu be bonna abaali naye e Yerusaalemi nti Tugolokoke tudduke; bwe tutadduke tewaabeewo ku ffe anaawona Abusaalomu: mwanguwe okugenda, aleme okututuukako amangu n'atuleetako akabi, n'atta ekibuga n'obwogi bw'ekitala.\n15 Awo abaddu ba kabaka ne bagamba kabaka nti Laba, abaddu bo beeteseteese okukola kyonria mukama wange kabaka ky'anaayagala.\n16 Kabaka n'afuluma n'ab'omu nnyumba ye bonna ne bamugoberera. Kabaka n'aleka abakazi kumi abazaana okukuuma ennyunba.\n17 Awo kabaka n'afuluma abantu bonna ne bamugoberera; ne babeera e Besu-meraki.\n18 Abaddu be bonna ne bamuyitako ku mabbali; n'Abakeresi bonna n'Abaperesi bonna n'Abagitti bonna, abasajja lukaaga abaamugoberera okuva e Gaasi, ne bayita mu maaso ga kabaka.\n19 Awo kabaka n'agamba Ittayi Omugitti nti Naawe ogendera ki naffe? ddayo obeere ne kabaka: kubanga oli mugenyi era eyagobebwa; ddayo ewuwo ggwe.\n20 Ggwe eyajja olwa jjo, nandikutambuzizza eruuyi n'eruuyi wamu naffe leero, kubanga nze ŋŋenda gye nnyinza okugenda? ddayo, ozzeeyo ne baganda bo; okusaasira n'amazima bibeere naawe.\n21 Ittayi n'addamu kabaka n'ayogeia nti Mukama nga bw'ali omulamu ne mukama wange kabaka nga bw'ali omulamu, mazima mu kifo kyonna mukama wange kabaka w'anaabanga, oba okufa oba okuba omulamu, eyo n'omuddu wo gy'anaabanga.\n22 Awo Dawudi n'agamba Ittayi nti Genda osomoke. Ittayi Omugitti n'asomoka n'abasajja be bonna n'abaana abato bonna abaali naye.\n23 Ensi yonna ne bakaaba n'eddoboozi ddene, abantu bonna ne basomoka: ne kabaka naye n'asomoka akagga Kidulooni,abantu bonna ne basomokera awali ekkubo eridda mu ddungu.\n24 Awo, laba, Zadooki naye n'ajja n'Abaleevi bonna nga bali naye, nga basitula essanduuko ey'endagaano ya Katonda; ne bassa essanduuko ya Katonda, Abiyasaali n'ayambuka okutuusa abantu bonna lwe baamala okuva mu kibuga.\n25 Kabaka n'agamba Zadooki nti Situla essanduuko ya Katonda ogizzeeyo mu kibuga: bwe ndiraba ekisa mu maaso ga Mttkama, alinkomyawo, aligindaga yo era n'ennyumba ye:\n26 naye bw'alyogera bw'atyo nti Sikusanyukira n'akatono; laba, nze nzuuno, ankole nga bw'asiima.\n27 Era kabaka n'agamba Zadooki kabona nti Ggwe toli mulabi? ddayo mu kibuga mirembe, ne batabani bo bombi naawe, Akimaazi mutabani , wo ne Yonasaani mutabani wa Abiyasaali.\n28 Laba, nze ndirindirira ku misomoko egy'omu ddungu okutuusa ekigambo lwe kiriva gye muli okuntegeeza.\n29 Awo Zadooki ne Abiyasaali ne basitula essanduuko ya Katonda ne bagizza e Yerusaalemi: ne babeera eyo.\n30 Awo Dawudi n'alinnya awayambukirwa ku lusozi olw'emizeyituuni, n'akaaba amaziga ng'alinnya; era yali yeebisse omutwe nga talina ngatto: n'abantu bonna abaali naye ne beebikka buli muntu omutwe ne balinnya, nga bakaaba amaziga nga balinnya.\n31 Ne wabaawe eyabuulira Dawudi nti Akisoferi ali mu bo abeekobaanye ne Abusaalomu. Dawudi n'ayogera nti Nkwegayiridde, ai Mukama, fuula okuteesa kwa Akisoferi okuba obusirusiru.\n32 Awo olwatuuka Dawudi bwe yatuuka ku ntikko awalinnyirwa, kwe baayimanga okusinza Katonda, laba, Kusaayi Omwaluki n'ajja okumusisinkana ng'ayuzizza ekizibawo kye n'ettaka nga liri ku mutwe gwe:\n33 Dawudi n'amugamba nti Bw'onooyita nange, ononzitoowerera:\n34 naye bw'onoddayo mu kibuga n'ogamba Abusaalomu nti Nze naabanga omuddu wo, ai kabaka; nga bwe nnabanga omuddu wa kitaawo mu biro eby'edda, bwe ntyo bwe naabanga omuddu wo kaakano: kale ononzitira okuteesa kwa Akisoferi.\n35 Era tolina eyo wamu: naawe Zadooki ne Abiyasaali bakabona? awo olunaatuukanga buli kigambo kyonna ky'onoowuliranga okuva mu nnyumba ya kabaka, onookibuuliranga Zadooki ne Abiyasaali bakabona.\n36 Laba, balina eyo gye bali batabani baabwe bombi. Akimaazi mutabani wa Zadooki ne Yonasaani mutabani wa Abiyasaali; era abo be munaantumiranga okuntegeeza buli kigambo kye munaawuliranga.\n37 Awo Kusaayi mukwano gwa Dawudi n'ayingiza mu kibuga; Abusaalomu n'ayingira mu Yerusaalemi.\n1 Awo Dawudi bwe yali ng'ayise ku ntikko awayambukirwa ebbanga ttono, laba, Ziba omuddu wa Mefibosesi n'asisinkana naye ng'alina endogoyi bbiri eziriko amatandiiko, nga zeetisse emigaati ebikumi bibiri n'ebirimba eby'eza bbibu enkalu kikumi, n'eby'ebibala eby'ekyeya kikumi, n'ekita ky'omwenge.\n2 Kabaka n'agamba Ziba nti Bino amakulu gaabyo ki? Ziba n'ayogera nti Endogoyi za ba mu nnyumba ya kabaka okwebagalanga; n'emigaati n'ebibala eby'ekyeya bya balenzi okulya; n'omwenge abaliyongobera mu ddungu banywe.\n3 Kabaka n'ayogera nti N'omwana wa mukama wo ali ludda wa? Ziba n'agamba kabaka nti Laba, abeera e Yerusaalemi: kubanga ayogedde nti Leero ennyumba ya Isiraeri erinziriza obwakabaka bwa kitange.\n4 Awo kabaka n'agamba Ziba nti Laba, ebya Mefibosesi byonna bibyo. Ziba n'ayogera nti Neeyanze; ŋŋanje mu maaso go, mukama wange, ai kabaka.\n5 Awo kabaka Dawudi bwe yatuuka e Bakulimu, laba, ne mufuluma omwo omusajja ow'oku nda y'ennyumba ya Sawulo, erinnya lye Simeeyi, mutabani wa Gera: n'afuluma n'ajja, n'akolima ng'ajja ng'akolima.\n6 N'akasuukirira Dawudi amayinja n'abaddu bonna aba kabaka Dawudi: n'abantu bonna n'abasajja bonna ab'amaanyi baali ku mukono gwe ogwa ddyo ne ku gwa kkono.\n7 Awo Simeeyi n'ayogera bw'atyo bwe yakolima nti Vaawo; vaawo, ggwe omusajja ow'omusaayi, era omusajja wa Beriali:\n8 Mukama azzizza ku ggwe omusaayi gwonna ogw'ennyumba ya Sawulo, mu kifo kye mw'oyima okufuga; era Mukama awaddeyo obwakabaka mu mukono gwa Abusaalomu mutabani wo: era, laba, oteegeddwa mu lukwe lwo ggwe, kubatiga oli musajja wa musaayi.\n9 Awo Abisaayi mutabani wa Zeruyiya n'agamba kabaka nti Embwa eno enfu ekinaaba kimukoliniizza mukama wange kabaka kiki? nsomoke, nkwegayiridde, mmuggyeko omutwe.\n10 Kabaka n'ayogera nti Nfaayo ki eri mmwe, mmwe batabani ba Zeruyiya? Kubanga akolima era kubanga Mukama amugambye nti Kolimira Dawudi; kale am anaayogera nti Kiki ekikukozezza bw'otyo?\n11 Dawudi n'agamba Abisaayi n'abaddu be bonna nti Laba, mutabani wange eyava mu ntumbwe zange -anoonya obulamu bwange: Omubenyamini oyo taasinge nnyo? mumuleke akolime; kubanga Mukama amulagidde.\n12 Mpozzi Mukama anaatunuulira ekibi ekinkoleddwa, era Mukama alinsasula obulungi olw'okunkolimira leero.\n13 Awo Dawudi n'abasajja be ne batambula mu kkubo: Simeeyi n'ayita ku lusozi okumwolekera, n'akolima ng'agenda, n'amukasuukirira amayinja n'ayiwa enfuufu.\n14 Kabaka n'abantu bonna abaali naye ne bajja nga bakooye; n'aweereraweerera eyo.\n15 Awo Abusaalomu n'abantu bonna abasajja ba Isisaeri ne bajja e Yerusaalemi ne Akisoferi wamu naye.\n16 Awo olwatuuka Kusaayi Omwaluki, mukwano gwa Dawudi, bwe yajja eri Abusaalomu, Kusaayi n'agamba Abusaalomu nti Kabaka abeere omulamu, kabaka abeere omulamu.\n17 Abusaalomu n'agamba Kusaayi nti Kino kye kisa kyo eri mukwano gwo? ekyakulobera okugenda ae mukwano gwo kiki?\n18 Kusaayi 'n'agamba Abusaalomu nti Nedda; naye oyo Mukama n'abantu bano n'abasajja ba Isiraeri bonna gwe balonze n'abanga wuwe era n'abeeranga naye.\n19 Era nate nandiweesezza ani? sandiweererezza mu maaso g'omwana we? nga bwe nnaweererezanga mu maaso ga kitaawo, bwe ntyo bwe nnaabeeranga mu maaso go.\n20 Awo Abusaalomu n'agamba Akisoferi nti Sala amagezi bwe tuba tukola.\n21 Akisoferi n'agamba Abusaalomu nti Yingira eri abazaana ba kitaawe b'alese okukuuma ennyumba: awo Isiraeri yerma baliwulira nga kitaawo akutamiddwa: awo emikono gya bonna abali naawe ne giryoka giba n'amaanyi.\n22 Awo ne bamutimbira Abusaalomu eweema waggulu ku nnyumba; Abusaalomu n'ayingira eri abazaana ba kitaawe mu maaso ga Isiraeri yenna.\n23 N'okuteesa kwa Akisoferi, kwe yateesanga mu biro ebyo, kwabanga ng'omuntu bw'abuuza awali ekigambo kya Katonda: bwe kutyo bwe kwabanga okuteesa kwonna okwa Akisoferi eri Dawudi era n'eri Abusaalomu.\n1 Era nate Akisoferi n'agamba Abusaalomu nti Kannonde nno abasajja kakumi mu enkumi bbiri ng'olokoke ngoberere Dawudi ekiro kino:\n2 era naamutuukako ng'akooye n'emikono gye nga minafu ne mmutiisa: n'abantu bonna abali naye banadduka; era naakuba kabaka yekka:\n3 n'abantu bonna naabakomyawo gy'oli: omusajja gw'onoonya kyenkana bonna nga abakomyewo: kale abantu bonna baliba mirembe.\n4 Ekigambo ekyo Abusaalomu n'akisiima nnyo n'abakadde ba Isiraeri bonna.\n5 Awo Abusaalomu n'ayogeza nti Mpitira nno ne Kusaayi Omwaluki, tuwulire era ye ky'anaayogera.\n6 Awo Kusaayi ng'azze eri Abusaalomu, Abusaalomu n'amugamba nti Akisoferi ayogedde bw'atyo: tunaakola nga bw'ayogedde? oba nga si weewaawo, yogera ggwe.\n7 Awo Kusaayi n'agamba Abusaalomu nti Okuteesa Akisoferi kw'aleese omulundi guno si kulungi.\n8 Era nate Kusaayi n'ayogera nti Omanyi kitaawo n'abasajja be nga basajja ba maanyi, era nga baliko obusungu mu myoyo gyabwe, ng'eddubu enyagiddwako abaana baayo ku ttale: era kitaawo musajja mulwanyi, so talisula na bantu.\n9 Laba, kaakano yeekwese mu bunnya oba walala: awo olunaatuuka bwe wanaabaawo ku bo abamu abanaagwa olubereberye, buli anaawulira anaayogera nti Wabaddewo okuttibwa kungi mu bantu abagoberera Abusaalomu.\n10 Awo era n'omuzira alina omutima oguliŋŋanga omutima gw'empologoma, aliyongoberera ddala: kubanga Isiraeri yenna bamanyi kitaawo nga musajja wa maanyi, n'abo abali naye nga basajja bazira.\n11 Naye nze nkuwa amagezi okukuŋŋaanya gy'oli :Isiraeri yenna, okuva ku Ddaani okutuuka e Beeruseba, ng'omusenyu oguli ku ttale ly'ennyanja obungi; naawe mwene otabaale.\n12 Awo tulimusanga mu kifo w'alirabikira, naffe tulimugwako ng'omusulo bwe gugwa ku ttaka: naye n'abasajja bonna abali naye tetulisigazaako n'omu.\n13 Era nate bw'aliba nga agenze mu kibuga, kale Isiraeri yenna alireeta emigwa eri ekibuga ekyo, ne tukiwalulira mu mugga, okutuusa lwe watalirabikayo kayinja n'akamu.\n14 Awo Abusaalomu n'abasajja ba Isiraeri bonna ne boogera nti Okuteesa kwa Kusaayi Omwaluki kusinze okuteesa kwa Akisoferi. Kubanga Mukama yali ataddewo okutta okuteesa okulungi okwa Akisoferi, Mukama alyoke aleete obubi ku Abusaalomu.\n15 Awo Kusaayi n'agamba Zadooki ne Abiyasaali bakabona nti Bw'atyo ne bw'atyo Akisoferi bw'awadde amagezi Abusaalomu n'abakadde ba Isiraeri: nange mmuwadde amagezi bw'entyo ne bwe ntyo.\n16 Kale nno mutume mangu mubuulire Dawudi nti Tosula kiro kino ku misomoko egy'omu ddungu, naye tolema kusomoka; kabaka aleme okumalibwawo n'abantu bonna abali naye.\n17 Era Yonasaani ne Akimaazi ne babeera ku Enerogeri; omuzaana n'agendanga n'ababuulira; ne bagenda ne babuulira kabaka Dawudi: kubanga tebandiyinzise kulabika nga bayingira mu kibuga.\n18 Naye omulenzi n'abalaba n'abuulira Abusaalomu: ne bagenda bombi mangu ne bajja mu nnyumba ey'omusajja e Bakulimu, eyalina oluzzi mu luggya lwe; ne bakka omwo.\n19 Omukazi n'addira ekisaanikizo n'akisaanikira ku kamwa k'oluzzi, n'afukako eŋŋaano ensekule; so tewaali kigambo ky'amanyibwa.\n20 Awo abaddu ba Abusaalomu ne bajja eri omukazi mu nnyumba; ne boogera nti Akimaazi ne Yonasaani bali ludda wa? Omukazi n'abagamba nti Basomose akagga ak'amazzi. Awo bwe baamala okubanoonya ne batayinza kubalaba, ne baddayo e Yerusaalemi.\n21 Awo olwatuuka nga bamaze okugenda ne balinnya ne bava mu luzzi ne bagenda ne babuulira kabaka Dawudi: ne bagamba Dawudi nti Mugolokoke musomoke amazzi mangu: kubanga gano ge magezi Akisoferi g'abasalidde.\n22 Awo Dawudi n'agolokoka n'abantu bonna abali naye ne basomoka Yoludaani: emmambya bwe yasala nga tekubuzeeko n'omu ku bo atannasomoka Yoludaani.\n23 Awo Akisoferi bwe yalaba nga tebakutte kigambo kyateesezza, n'ateeka amatandiiko ku ndogoyi ye n'agolokoka n'addayo eka mu kibuga kye, n'alongoosa ennyumba ye, ne yeetuga; n'afa ne bamuziika mu ntaana ya kitaawe.\n24 Awo Dawudi n'ajja e Makanayimu. Abusaalomu n'asomoka Yoludaani, ye n'abasajja ba Isiraeri bonna wamu naye.\n25 Abusaalomu n'afnula Amasa omukulu w'eggye mu kifo kya Yowaabu. Era Amasa yali mwana wa musajja erinnya lye Isira Omuisiraeri eyayingira eri Abbigayiri muwala wa Nakasi, muganda wa Zeruyiya nnyina Yowaabu.\n26 Awo Isiraeri ne Abusaalomu ne basiisira mu nsi ya Gireyaadi.\n27 Awo olwatuuka Dawudi bwe yatuuka e Makanayimu, Sobi mutabani wa Nakasi ow'e Labba eky'abaana ba Amoni ne Makiri mutabani wa Ammiyeri ow'e Lodebali ne Baluzirayi Omugireyaadi ow'e Logerimu,\n28 ne baleeta ebitanda, n'ebibya, n'entamu, n'eŋŋaano, ne sayiri, n'obutta, n'eŋŋaano ensiike, n'ebijanjaalo, n'empindi, n'empokya ensiike,\n29 n'omubisi gw'enjuki, n'omuzigo, n'endiga, n'amata g'ente amakalu, nga bamuleetera Dawudi n'abantu abali naye okulya: kubanga baayogera nti Abantu balumiddwa enjala era bakooye era balumiddwa ennyonta mu ddungu.\n1 Awo Dawudi n'abala abantu abali naye n'abateekako abaami b'enkumi n'abaami b'ebikumi.\n2 Dawudi n'agaba eggye, ekitundu eky'okusatu nga kiri wansi w'omukono gwa Yowaabu n'ekitundu eky'okusatu nga kiri wansi w'omukono gwa Abisaayi mutabani wa Zeruyiya, muganda wa Yowaabu, n'ekitundu eky'okusatu nga kiri wansi w'omukono gwa Ittayi Omugitti. Kabaka n'agamba abantu nti Nange mwene siireme kutabaala nammwe.\n3 Naye abantu ne boogera nti Tootabaale ggwe: kubanga ffe bwe tunadduka tebasseeyo mwoyo eri ffe; so ffe bwe tunaafaako ekitundu kyaffe, tebasseeyo mwoyo eri ffe: naye ggwe ku ffe wenkana kakumi omuwendo: kale nno ekisinga obulungi weeteeketeeke okutudduukirira ng'oyima mu kibuga.\n4 Kabaka n'abagamba nti Kye musiima kye nnaakola.\tKabaka n'ayimirira ku mabbali g'omulyango, abantu bonna ne bafuluma ebikumi n'enkumi.\n5 Awo kabaka n'alagira Yowaabu ne Abisaayi ne Ittayi ng'ayogera nti Mumukwata mpola ku lwange omulenzi, Abusaalomu. Abantu bonna ne bawulira kabaka bwe yalagira abaami bonna ebigambo bya Abusaalomu.\n6 Awo abantu ne batabaala okulwana ne Isiraeri: olutalo ne luba mu kibira kya Efulayimu.\n7 Awo abantu ba Isiraeri ne bagobebwa eyo mu maaso g'abaddu ba Dawudi, ne waba eyo ku lunaku olwo okuttibwa kungi okw'abasajja obukumi bubiri.\n8 Kubanga olutalo lwabuna eyo ensi yonna: ekibira ne kitta abantu bangi ku lunaku olwo okusinga ekitala be kyatta.\n9 Awo Abusaalomu yali ali awo n'asisinkana n'abaddu ba Dawudi. Abusaalomu ne yeebagala ennyumbu ye, ennyumbu n'eyita wansi w'amatabi amaziyivu ag'omwera omunene, omutwe gwe ne gukwata ku mwera, n'asitulibwa wakati w'eggulu n'ensi; ennyumbu gye yali yeebagadde n'etambula mu maaso.\n10 Ne waba omusajja eyakiraba n'abuulira Yowaabu n'ayogera nti Laba, ndabye Abusaalomu ng'awaaikiddwa ku mwera.\n11 Yowaabu n'agamba omusajja eyamubuulira nti Okulaba nno okirabye, kale kiki ekikulobedde okumukubira eyo wansi? nange nandikuwadde ebitundu ebya ffeeza kkumi\tn'oiukoba.\n12 Omusajja n'agamba Yowaabu nti Newakubadde nga ŋŋenda okuweebwa mu ngalo zange ebitundu ebya ffeeza olukumi, naye sandigololedde mukono gwange ku mwana wa kabaka: kubanga twali tuwulira kabaka n'alagira ggwe ne Abisaayi ne Ittayi ng'ayogera nti Mwekuume waleme okubaawo anaakoma ku mulenzi Abusaalomu.\n13 Naye singa nkoze eby'obulimba okutta obulamu bwe, (so tewali kigambo ekikwekebwa kabaka,) kale ggwe kennyini wandyeggyeeyo.\n14 Awo\tYowaabu n'ayogera nti Siyinza kutootatoota naawe bwe ntyo. N'addira obusaale busatu mu ngalo ze n'abumufumita Abusaalomu mu mutima, bwe yali ng'akyali mulamu wakati mu mwera.\n15 N'abalenzi kkumi abaatwalanga ebyokulwanyisa ebya Yowaabu ne bazingiza Abusaalomu ne bamufumita ne bamutta.\n16 Awo Yowaabu n'afuuwa ekkondeere abantu ne bakomawo okugoberera Isiraeri: kubanga Yowaabu yabaziyiza.\n17 Ne batwala Abusaalomu ne bamusuula mu bunnya buli obunene mu kibira, ne bamutuumako entuumo y'amayinja nnene nnyo: awo Isiraeri yenna ne baddukira buli muntu mu weema ye.\n18 Era Abusaalomu bwe yali ng'akyali mulamu yaddira empagi eri mu kiwonvu kya kabaka n'agyesimbira: kubanga yayogera nti Sirina mwana kwe balijjuukirira erinnya lyange: n'ayita empagi erinnya lye ye bwe lyali: era eyitibwa kijjukizo kya Abusaalomu ne leero.\n19 Awo Akimaazi mutabani wa Zadooki n'ayogera nti Ka nziruke kaakano ntwalire kabaka ebigambo Mukama bw'amuwalanidde eggwanga ku balabe be.\n20 Yowaabu n'amugamba nti Tootwale bigambo leero, naye olibitwala olulala: naye leero tootwale bigambo, kubanga omwana wa kabaka afudde.\n21 Awo Yowaabu n'agamba Omukusi nti Genda obuulire kabaka byolabye. Omukusi n'akutamira Yowaabu n'adduka.\n22 Awo Akimaazi mutabani wa Zadooki ne yeeyongera okugamba Yowaabu omulundi ogw'okubiri nti Ka mmale gadduka nange, nkwegayiridde, ngoberere Omukusi. Yowaabu n'ayogera nti Oyagalira ki okudduka; mwana wange, ataaweebwe mpeera olw'ebigambo?\n23 (N'ayogera nti) Naye ka mmale gadduka. N'amugamba nti Dduka. Awo Akimaazi n'addukira mu kkubo ery'Olusenyi n ayisa Omukusi.\n24 Awo Dawudi yali atudde wakati w'emiryango ebiri: omukuumi n'alinnya waggulu ku wankaaki ku bbugwe, n'ayimusa amaaso ge n'atunula, kale, laba, omusajja ng'adduka yekka.\n25 Omukuumi n'ayogerera waggulu n'abuulira kabaka. Kabaka n'ayogera nti Oba ng'ali omu, aleese ebigambo mu kamwa ke.\tN'ayanguwa okujja n'asembera kumpi.\n26 Omukuumi n'alaba omusajja ow'okubiri ng'adduka:\tomukuumi\tn'akoowoola omuggazi n'ayogera nti Laba, omusajja ow'okubiri ng'adduka yekka. Kabaka n'ayogera nti Era naye aleese ebigambo.\n27 Omukuumi n'ayogera nti Ndowooza ng'enziruka y'oyo akulembedde eritpanga enziruka ya Akimaazi mutabani wa Zadooki.\tKabaka n'ayogera nti Ye musajja omulungi n'ebigambo by'azze nabyo birungi.\n28 Akimaazi n'akoowoola n'agamba kabaka nti Mirembe. N'avuunama amaaso ge mu maaso ga kabaka n'ayogera nti Atenderezebwe Mukama Katonda wo, awaddeyo abasajja abaagololera omukono gwabwe ku mukama wange kabaka.\n29 Kabaka n'ayogera nti Omulenzi Abusaalomu gy'ali mirembe? Akimaazi n'addamu nti Yowaabu bwe yatuma omuddu wa kabaka, nze omuddu wo, nalabye oluyoogaano olunene, naye ne simanya bwe lwabadde.\n30 Kabaka n'ayogera nti Weekooloobye oyimirire eno. Ne yeekooloobya n'ayimirira buyimirizi.\n31 Kale, laba, Omukusi n'ajja; Omukusi n'ayogera nti Ndeetedde mukama wange kabaka ebigambo: kubanga Mukama awalanye eggwanga lye leero ku abo bonna abaakugolokokerako.\n32 Kabaka n'agamba, Omukusi nti Omulenzi Abusaalomu gy'ali mirembe? Omukusi n'addamu nti Abalabe ba mukama wange kabaka n'abo bonna abaakugolokokerako okukukola akabi babe ng'omulenzi oyo bw'ali.\n33 Awo kabaka ne yeeraliikirira nnyo n'alinnya n'agenda mu nju eri ku wankaaki n'akaaba amaziga: awo ng'agenda n'ayogera bw'atyo nti Ai, mwana wange Abusaalomu, mwana wange, mwana wange Abusaalomu! singa nkufiiridde, ai Abusaalomu, mwana wange, mwana wange!


AUDIO! Musiga nsimbi Shoabi akwattiddwa ku by'okunyiga omukozi omusuwa ogutambuza obuswandi bwa waaya, aguddwako emisango emikambwe - Galaxy FM 100.2AUDIO! Musiga nsimbi Shoabi akwattiddwa ku by'okunyiga omukozi omusuwa ogutambuza obuswandi bwa waaya, aguddwako emisango emikambwe - Galaxy FM 100.2\nAUDIO! Musiga nsimbi Shoabi akwattiddwa ku by’okunyiga omukozi omusuwa ogutambuza obuswandi bwa waaya, aguddwako emisango emikambwe\nPoliisi y’e Luweero ekutte munnansi wa Pakistan ku misango gy’okutulugunya omu ku bakozi be.\nMusiga nsimbi akwattiddwa Lucky Shoabi nnanyini kutandikawo kampuni ekola ebintu eby’enjawulo omuli okutunda engatto, emisumaali gy’emmotoka, okwenyigira mu kulima mu zzooni y’e Kasana Mabanda mu Katawuni k’e Luweero.\nOmukozi Christopher Mangenga myaka 20 agamba nti nga 15 Janwali, 2021, Shoabi ng’ali ne banne 2 baamukuba nga bamulumiriza okubba engatto.\nMangenga wakati mu ku lukusa amaziga, agamba nti baamutwala waggulu ku kizimbe ekya Kalina ne bamugyamu engoye zonna ne bamukuba emiggo, okumunyiga ebitundu by’ekyama ssaako n’okumusiba emiguwa nga balemeddeko okumusaba engatto zebagamba nti yali azibye.\nMu kiseera kino Mangenga alumizibwa mu kifuba, amaggulu, ebitundu by’ekyama ssaako n’emikono era y’emu ku nsonga lwaki addukidde ku Poliisi okuyambibwa.\nIsah Semwogerere, omwogezi wa Poliisi mu bitundu bye Savannah agambye nti Musiga nsimbi Shoabi akwattiddwa n’omu ku bakozi be Moses Yiga okuyambako Poliisi mu kunoonyereza.\nSemwogerere agamba nti tewali muntu yenna ali waggulu w’amateeka wadde Musiga nsimbi.


Bukedde Online - Kkooti eyimbudde 3 ku gwa Kaweesi\nOMULAMUZI Noah Sajjabbi owa kkooti y'e Nakawa ayimbudde abasibe 3 ababade basigala mu kkomera e Luzira ku musango gw’okutemula eyali omwogezi wa Poliisi Andrew Felix Kaweesi be baggulako emisango emirala egy'okukkiriza n’okubeera abayeekera ba ADF.\nAli Mugoya (ku kkono), Sinaani Hibwagi ne Yusuf Ahmed nga bali mu kkooti e Nakawa gye baabayimbulidde.\nAli Mugoya, Yusuf Ahmed Hilal ne Sinaani Hiwangi be bayimbuddwa okuva mu kkomera e Luzira gye bamaze emyezi 10 nga bali limanda ku musango gw'okutta Kaweesi, omukuumi we Keneth Erau ne ddereeva we Geofrey Mambewa.\nMugoya, Hibwangi ne Yusuf bavunaanibwa ne bannaabwe abalala omusango gw'okukiriza n’okubeera abayeekera ba ADF okuli: Shaban Senfuka, Abdurah Kalla ne Umar Maganda era ng'emisango gino gy'abaggulwako oluvannyuma lw’omulamuzi Sajjabbi okubakkiriza okuva mu kkomera ku musango gw’okutemula Kaweesi kyokka ne baddamu ne bakwatibwa.\nOmulamuzi Ssajjabbi bw'abadde ayimbula abasajja bano ku kakalu ka kkooti, abalagidde okusasula emitwalo 50 egy'obuliwo ate ababeeyimridde okuli Hamali Kyeloba, Ali Wegulo, Sulaiman Wamono, Ahmed Ibrahim ne Mariam Nasinya n'abalagira okusasula obukadde 500 ezitali zaabuliwo.\nEra abalagidde okweyanjulanga buli mwezi ku poliisi eri mu kitundu gye babeera. Wabula Joyce Anyango omuwaabi wa Gavumenti asoose kugaana kweyimirirwa kw'abasajja bano ng'agamba nti abantu be baaleese okubeeyimirira tebali mu matwale ga kkooti y'e Nakawa.\nKino omulamuzi yakigaanyi n'agamba nti engeri gye baleese densite eziraga nti Bannayuganda bakkirizibwa okweyimirira bannaabwe era poliisi bw'enaaba ebeetaaga basobola okubafuna singa kkooti ebaako ensonga zeebeetaagako.\nOmusango guno omulamuzi Ssajjabbi yagwongeddeyo okugubasomera okutuusa nga March 6, 2018 kiyambeko oludda oluwaabi okumaliriza okunoonyereza ng'omuwaabi wa Gavumenti Anyango bw'asabye.\nAnthony Wameli looya wa bavunaanibwa yasabye kkooti obutasalira bantu bano sente nyingi okubayimbula ku kakalu ka kkooti kubanga bwe yasooka okubayimbula yabasalira obukadde 2 obwabalema okusasula kubanga baali tebazirina ekyabaleetera okuddizibwayo mu kkomera e Luzira era kino omulamuzi Ssajjabbi kwe kukiwuliriza n'abasalira emitwalo 50.


Ebyobulamu | Dembe FM 90.4 - Part 90\nOkwerabira kuva ku ndya mbi\nAbakugu mu byobulamu bakizudde nti omuntu obutaba na kirungo kizimba mubiri kimuviirako obutakwaasa mangu bimusomesebwa mu kibiina n’okwerabirarabira. Bakagezi munyo bano okunonyereza kuno bakutadde mu kitabo ekimanyiddwa nga writing in Nature Medicine, nga bagamba nti baatunulidde bantu abawera abeerabirarabira nebakizuula nti abasinga tebayina kiriisa […]\nOkwemwa ssi kulungi\nAbasawo bazudde akabi akali mu kusalira ebitundu by’ekyama Bano bagamba nti omuntu yenna gy’akoma okukola kino gy’akoma okulinyisa emikis agye egy’okufuna obulwadde obukwata ensusu. Kino kiva ku lususu okuba nga lwereere olwo obuwuka nebwegazaanya Okunonyereza kuno kukoleddwa ku balwadde 30 mu ggwnaga lya Bufaransa.\nAmaze n’olubuto emyaka 4\nOmukyala amaze emyaka ena ng’ali lubuto asobeddwa ea ne mu kibira Omukyala ono okuva e kasese yafuna olubuto luno mu mwaka gwa 2009 kyokka nga negyebuli kati tasumulukukanga. Omukyala ono yeewuubye mu malwaliro naye nga talina kyafuna Ebisingawo mu mawulire gaffe agabaawo buli ssaawa\nBunkenke ku ddwaliro\nEmbeera mu ddwaliro ekkulu e masaka ya bwerinde oluvanyuma lw’abagambibwa okuba abalwanirizi b’eddembe ly’obulamu okugezaako okwekalakaasa. Ekibinja ekikulembeddwamu Mohammed Ssegirinya kirumbye eddwlairo n’ebikozesebwa byebabadde baleetedde abalwadde. Wabula bano babatutte tebalinnya nga babavunaana kuleeta mivuyo mu ddwaliro. Mu kadde kano omuntu yenna atalina bbaluwa ya ddwaliro takkirizibwa […]\nAbakulira distrct ye Jinja baweze abatuuze okukozesa ebipipa bya kasasiro mu district eno. Kati ebimotoka bya kasasiro byaakuvanga nju ku nju nga bikungaanya kasasiro ono. Omwogezi wa town council eno Rajab Kito agamba nti basazeewo kino kubanga abantu abasinga basuula kasasiro mu bipipa bino […]\nSukaali ku mabwa\nMu ggwanga lya Zimbabwe, waliwo omusawo atandise ounonyereza okuzuula oba sukaali awonya ebiwundu. Moses Murandu agamba nti yakula alaba kitaawe ng’assa sukaali ku mabwa. Ono agamba nti sukaali bw’omussa ku kiwundu akisikamu amazzi era ng’agoba obuwuka obwandiyingidde mu kiwundu.\nAmazzi gafuuse otuzzi e jjinja. Ekidomola ky’amazzi mu kadde kano kya lukumi era ng’ebirabo by’emmere ebisinga bimaze okuggalwaawo. Ebbula lino livudde ku masanyalaze okuvaako ku kyuuma ekikulu ekikulu. Wabula aba water bagamba nti bakola kyonna ekisoboka okutaasa embeera\nLunaku lwa Kondomu\nLunaku lwa bupiira bukali mpitawo mu nsi yonna. Yadde abamu babukozesa, abalala beekwasa ebintu bingi omuli n’eky’okuba nti bubasiiwa Ate abalala bagamba mbu tebanyumira kigwo nga babwambadde era nga kino kyekisinga okweralikiriz abali mu byobulamu. Akulira ekibiina ekigatta abasawo mu ggwanga Dr Magaret Mungherera wano […]\nAbasalamala ababadde basala emiti ku ttaka alya Kabaka batutte nabugi ssi mufungize. Bano emiti babadde bagisala ku ddwaliro lya Madala Health center e Mityana. Eddwaliro lino lyazimbibwa ssekabaka Muteesa nga lyakukola ku ba bigenge wabula nga gavumenti yalyezza nelifuuka elya bulijjo. Ababadde basala emiti bafubye […]\nEbikwekweto ku batembeeyi\nAba Kampala capital city authority ng’eri wamu ne poliisi emenye obuyumba obwazimbibwa okumpi ne Arua Park. Obuyumba obumenyeddwa mubaddemu aba Mobile money, abatunda emmere nga n’abe bigaali tebabatalizza. Ekikwekweto ekibadde kikulembeddwaamu, aduumira poliisi mu Kampala n’emiriraano, James Ruhweza n’abakwasisa amateeka mu KCCA. Mu kiwekweto kino […]\n« First‹ Previous868788899091Next ›


Abakyala mukole ebiraamo okutangira ebintu...\nOmusuubuzi ono yalumirizza nti guno si gwe gwabadde omulundi ogusooka ofiisa ono okumubba era ng’ensonga yali yaziroopa dda kyokka tewali kyamukolwako.\nGye buvuddeko pulezidenti Museveni yasinziira e Mityana n’ategeeza nti poliisi yalimu kawukuumi naye kye yayogera kirabika kituufu.\nEdda twagambanga nti ekimu ku bizibu ebyali mu bitongole ebikuuma ddembe, kwe kuwandiika abantu abatali bayigirize kimala naye mwattu guno omulembe gussa nnyo essira ku buyigirize era bwoba eby’obuyigirize bwo butankanibwa tebawakuwandiika.\nNaye ekyewuunyisa nti abantu abamala okusunsulwa bwe batyo ate wayita ekiseera kitono ne bakwatirwa mu bikolwa eby’obumenyi bw’amateeka.\nKimanyiddwa nti ekimu ku muserikale kyassaamu ekitiibwa, ye yunifoomu ye naye tegereza OC omulamba bwayambala yunifoomu n’ateekako n’ennyotaze n’agenda okwenyigira mu bubbi nga tafuddeeyo kutattana linnya lya poliisi?\nAbantu bazzenga beemulugunya ku baserikale ba poliisi ab’enjawulo era kino kyawaliriza poliisi okuteekawo ekitongole ekikwasisa empisa.\nTwewuunya bwe twawulira nti abamu ku baserikale bekobaana n’ababbi ne babapangisaako emmundu ne bagenda ne babba oluvannyuma ne bagabana omunyago.\nMu bitundu ebimu kizze kyogerwa lunye abantu kati batya n’okuwaabira abamenyi b’amateeka eri poliisi olw’enkolagana eriwo nabo ng’emirundi mingi omuntu bwabbibwa n’atwala omubbi ku poliisi, abeera tannatuuka waka ng’omubbi yeriira butaala.\nEkizzaamu amaanyi nti abantu abalungi bebasinga obungi mu poliisi lwakuba nti ababi babeera batono kyokka ebikolwa byabwe ne bireekaana nnyo okukira eby’abalungi.\nEky’amazima kiri nti abantu abakyamu bamannyiddwa era singa basalawo okubasunsulamu tekitwala kiseera kiwanvu.\nKijja kuba kibi nnyo singa abantu baneeyongera okuggya obwesige mu poliisi kubanga embeera eriwo ya semusota guli mu ntamu bw’ogukuba tolya era ne bw’otogukuba tolya.\nAbakuuma ddembe bandibadde beegendereza nnyo mu buli kyebakola kubanga bo nkoko njeru kyangu okulaba ensobi zaabwe kubanga abantu bebakuuma babateekako eriiso ery’enjawulo olw’obuvunaanyizibwa bwe balina.\nKituufu embeera mbi naddala mu by’enfuna naye kino tekisaanidde kubeera kyekwaso baakuuma ddembe kukozesa bubi buvunaanyizibwa bwe balina nebatandika okwenyigira mu bikolwa eby’obumenyi bw’amateeka.


Bukedde Online - Emmere ewa abafumbo essanyu\nEmmere ewa abafumbo essanyu\nEggombolola y'e Najja y'ekulembedde mu njaga e Buikwe\nEkika kya Nakinsinge kyanjudde omutaka waa...\nWatermeron wamu soya birungi nnyo\nOMUSAJJA okutuukiriza obulungi emirimu gy’omu kisenge yeetaaga okuba ng’ebirowoozo n’emmeeme bimuteredde bulungi, ate nga n’omubiri gwe mulamu bulungi. Emirimu gino giyita mu mitendera ena era buli mutendera guyinza okuvaako obuzibu nga mu gino kuliko okwagala, omubiri okwetegeka, okutuuka gy’olaga n’okuwummula.\nOkutuukiriza embeera eno omwami alina okuggyawo embeera ereetera obwongo obutaba butebenkevu. Alina okwewala embeera nga zino wammanga: Ennyiike, okweraliikirira n’ebizibu mu bulamu ebisusse.\nOkunywa ennyo omwenge, endwadd\ne z’ensulo y’obukazi, empeke ezigema okuzaala eddagala lya puleesa erimu n’eddagala ly’ensimbu erimu, puleesa okuba wansi, okulya ennyo ebiwoomerera, okuba n’ekirungo kya hormones ekitono n’okuzibikira enseke olw’amasavu.\nEbiseera ebisinga abasajja be batera okutawaanyizibwa ekizibu kino eky’okulemererwa nga batuuse mu by’amaka yadde nga n’abakyala nabo batera okukifuna. Omuntu bw’alya emmere erimu ebirungo ebiyambako okugogola emisuwa ayambibwa kinene mu nsonga z’amaka.\nEmmere emu esitula obutoffaali n’omusaayi okutambula obulungi. Okulya ebinyeebwa, bino birimu woyiro ayamba omusaayi okutambula obulungi okutuuka mu buli kanyomero k’omubiri. Katunguluccumu, ovakkedo, ennyaanya, soya ne kaloti biyamba okutereeza embeera y’omubiri ne gutuukiriza eby’omu maka.\nLya ebibala nga emiyembe, amenvu, apo, amapaapaali, entende, bino byongera sitamina eri omusajja n’entabula y’omusaayi. Osobola n’okwettanira ebiryo, entungo, entula, cukkamba, wootameroni okusobozesa omusaayi okutambula obulungi n’omutima okukola mu butuufu bwagwo.\nKendeeza okweraliikirira, funa otulo otumala n’okukola dduyiro okusobozesa amasavu obutakwatira mu misuwa\nBatabukidde Meeya Clarke ku nguudo embi


Bukedde Online - Ekiragiro ky'okuwera walagi w'obuveera kisattizza abantu\nEkiragiro ky'okuwera walagi w'obuveera kisattizza abantu\nAbasiika capati poliisi ebakutte\nMinisita Ameliua Kyambadde\nABATUNDA omwenge gw'obuveera n'abagunywa bali mu kasattiro oluvannyuma lwa Gavumenti okuyisa ekiragiro ekiguwera. Minisita w'ebyobusuubuzi Amelia Kyambadde ye yayisizza ekiragiro kino n'alambika nti okukola omwenge gw'obuveera kulina okukoma nga March 31, omwaka guno era nga kati abagukola basigazzaayo ennaku 27 zokka.\nEkiwandiiko kya Minisita kyalambise nti okutunda omwenge gw'obuveera kukoma May 30, era balina emyezi egitakyawera esatu okukoma okutunda walagi ow'obuveera.\nAmelia Kyambadde yagambye nti kino bakikoze nga beesigama ku kyasalwawo olukiiko lwa Baminisita mu 2017 nga beesigama ku bulabe obuvudde ku mwenge gw'obuveera gwe bagamba nti gwanguyira nnyo abantu ate nga gwa layisi ekivaako okugunywa mu ngeri ey'obulagajjavu era abagunywedde ne bavaako obubenje naddala obwa bodaboda, kw'ossa okukosa omujiji gw'abavubuka abandibadde bakola emirimu egibagasa kyokka n'obasanga nga bali ku walagi w'obuveera mu ssaawa z'okukola.\nBaataddewo akakiiko ak'enjawulo okulondoola ekiragiro kino okukakasa nti kissibwa mu nkola ng'ennaku ezo tezinnayita. Akakiiko kano kaliko abeebitongole ebiwerako okuli: Minisitule y'obusuubuzi, Minisitule y'ebyensimbi, ekitongole ekisolooza emisolo (URA), ekitongole ekirondoola omutindo (UNBS), Minisitule y'ebyobulamu, ekibiina ekigatta bannamakolero (UMA) wamu n'abeekibiina ekigatta amakampuni agakola omwenge ekya Uganda Alchol Manufacturers Association.\nABAKOLA OMWENGE BASATTIRA Abamu ku baddukanya kkampuni ezikola omwenge guno baatandikiddewo okuddukira mu ofiisi ez'enjawulo okuperereza abakungu mu gavumenti bakyuse mu kiragiro kino nga bagamba nti kigenda kubakosa nnyo mu by'ensimbi n'okufiirizibwa (okukola loosi) kubanga nti abamu basangiddwa ng'ebikozesebwa okufulumya walagi w'obuveera baabigula mu bungi era abamu nga balina bye banaakozesa omwaka guno gwonna.\nAbamu baasabye ekiragiro kiveewo, kyokka abalala baagala bongerwe obudde nti bye baasuubula babikozese biggweewo baleme kufiirwa nnyo. Okusinziira ku Amelia, baasooka kusisinkana abo bonna abali mu mulimu guno nga bayita mu kibiina ekibagatta ekya Uganda Alcohol Manufacturers Association nti ne batuuka ku kukkaanya nti obuveera buwerwe, omwenge gwonna gubeere gwa macupa.\nYagambye nti abakola walagi n'abamunywa tebeetaaga kusattira kubanga ekikoleddwa kiyamba bbo okwongera ku mutindo gwa walagi gwe bakola ne gwe banywa, gubeere gwa\nMinisita Amelia Kyambadde\nBakutte loole y'ebizigo ebirwaza kookolo\nOmubaka Kasozi awabudde abavubuka b'e Lwengo ku kwegatta\nAba Muvumenti balonze Bakaluba yeesimbewo\nAba NRM 7 bazze okusiguukulula Lukooya e Mukono


Bukedde Online - Minisita w'Ebyettaka, Betty Amongi bongedde okwanika obuziinaabwe\n'Taata Sam' atuuyanidde ku Poliisi lwa kukuba...\nAb'e Kinoni - Lwengo balya mabidde, amatooke...\nKkampuni ye eya Amobet Investments Ltd emyaka 10 gy’emaze ebadde tewaayo nnyingiza na nsaasaanya mu URA ng’etteeka bwe liragira, abakozi tabasasulira ssente za NSSF n’akulira kkampuni ye Henry Mubiru yakwatagana n’abafere okunyaga eza ‘Land Fund’!\nEttaka erisangibwa ku kibanja 29 erigambibwa nti lye lyaleetedde minisita w’ebyettaka Betty Amongi (mu katono) obuzibu nga lisangibwa Kololo ku Acacia Avenue. nga bwerifaanana.\nAKAKIIKO akabuuliriza ku mivuyo gy’ettaka kongedde okwanika minisita w’ebyettaka, Betty Amongi.\nEggulo Amongi olwagasimbaganye n’omulamuzi Catherine Bamugemereire, n’amubuuza nti omukazi eyeewaana okubeera ne bizinensi ez’enjawulo kiki ekyamunaawuula okugenda mu Gavumenti okutwala obwaminisita.\nYayanukudde nti olwakwata obwa minisita kkampuni n’agirekera Mubiru okugitambuza.\nEttaka eryazaalidde Amongi ebitukula, liri ku poloti 29 Acacia Avenue e Kololo, Omuyindi Toshak Manubhai Patela ly’agamba nti Amongi yakozesa ofiisi ye alibatwaleko so nga balina ekyapa kye baafuna mu 1968 naye minisita yali abuuza nti baakifuna batya.\nOmulamuzi yawadde Amongi ebiwandiiko n’amulagira yeetegereze oba akafaananyi akaliko ke ka Mubiru n’akkiriza era n’asuubiza okumutwalayo.\nEbiwandiiko byabadde biraga ettaka eriri ku bulooka 128 poloti 19 e Nakasongola Omulamuzi lye yagambye nti Mubiru yeekobaana n’aba Uganda Land Commission (ULC) okulyeguza mu ngeri eyamankwetu.\nOmulamuzi yeewuunyizza minisita okuba ng’akozesa Mubiru gw’amanyi obulungi nti yakwatagana ne Paasita Daniel Walugembe owa Internal Life Gospel Church, Wandegeya era nnannyini Walugembe Properties, ne bafutyanka bannannyini ttaka nga bakolagana n’abamu ku bakungu ba ULC okufera ssente z’ensawo ya Land Fund.\nWalugembe yalabika mu kakiiko gye buvuddeko ne bamukunya ku ngeri gye yafunamu ssente zino.\nBamugemereire yazzeemu okubuuza Amongi ebikwata ku kkampuni ye, yamulagidde ayogere omusaala gw’asasula Mubiru n’ategeeza nti 2,100,000/-.\nYamubuuzizza abakozi baalina n’ategeeza nti bali musanvu, bwe yamubuuzizza oba abasasulira ssente za NSSF kwe kunnyonnyola nti abakozi abenkalakkalira alina bana abasigadde ba lejjalejja so ng’etteeka liragira kkampuni okusasula bw’ebeera eweza abakozi bataano.\nOmulamuzi yamulagidde aleete ebiwandiiko kwe batambuliza emirimu ku kkampuni ya Amobet Investments Ltd.\nYamutegeezezza nti asaana kutwala wa Kaliisoliiso wa gavumenti anoonyereze ku by’obugagga by’alina n’engeri gye yabifunamu. N’ensawo ya Land Fund tebaagiggulirawo akawunti ng’etteeka bwe liragira.\nBetty Amongi Ongom


Bukedde Online - Baabano abazzeeyo okutendeka ttiimu mwe baazannyira\nBaabano abazzeeyo okutendeka ttiimu mwe baazannyira\nAbazannyi ba Cranes babawadde ebiragiro ok...\nLEERO katukube ttooci mu batendesi ab'enjawulo ababaddeko mu mitambo gya kiraabu ez'enjawulo nga bazicangiramu endiba ne bakunakkuna;\nPAUL EDWIN HASULE, SC Villa Mu byafaayo bya Villa, teri mutendesi oba muzannyi akyasinze mugenzi Hasule okugikolera ebirungi kuba yawangula ebikopo bya liigi 8 (1982,1984,1986,1986, 1988, 1989, 1990, 1992) nga omuzannyi ate mu 1998 yalya obutendesi n'awangula liigi emirundi 4 (1998, 1999, 2000, 2001).\nJACKSON MAYANJA, KCC FC Atwalibwa okuba omu ku bazannyi abakyasinze okusamba omupiira omuyonjo mu Uganda. Yasambira KCC FC mu gy'e 80 ne 90 n'amatiza. Ye yali kapiteni waayo ng'ewangula liigi mu 1997 kye yali emaze emyaka 6 nga tetwala. Yagitendekako mu 2005 naye tebyatambula bulungi.\nMOSES NSEREKO, KCC FC Mu biseera bye ng'omusambi mu KCC FC mu gy'e 70, yakazibwako lya 'Kisolokyamaanyi' olw'amaanyi amangi geyakozesanga ng'ayita mu makkati era yayaka nnyo mu liigi ya 1974. Bwe yannyuka n'agitendeka era mu 1981 baawangula liigi n'afuuka omutendesi akyasinze obuto okuwangula empaka zino ku myaka 29.\nSULA KATO, SC Villa Yaggyibwa mu Masaka Union mu 1983 era omupiira yagukuba n'agunoza. Ye yali omutendesi wa SC Villa ng'ewangula 'Kakungulu Cup' mu 2008.\nGEORGE SIMWOGERERE, Express Yeegatta ku Express mu 1987 okuva mu Gomba Motors FC n'agikubira okutuusa mu 2001. Ye yali kapiteeni waayo wakati wa 1992-2001. Yagitendekako mu 2006, 2007 ne 2019.\nMOSES BASENA, SC Villa Asinga kujjukirwako ggoolo ey'omutwe gye yakuba ASEC Mimosas eya Ivory Coast nga bagwa amaliri (1-1) e Nakivubo mu 1994. Yatendeka Villa mu 2002 ate oluvannyuma n'amyuka Micho Sredojevich.\nMIKE HILLARY MUTEBI, KCC FC Mu 1993, KCC FC yamuggya mu Bell FC naye omupiira teyagulwako olw'obuvune mu vviivi era yagunnyukira ku myaka 29. Yasooka kugitendeka mu 1996 n'alekulira mu 1997 nga liigi ebuzaako emyezi mibale. Yakomawo n'atwala ebikopo mu 2016, 2017 ne 2019 era y'agiri mu mitambo.\nDAVID OTTI, Coffee SC Yagyegattako mu 1965 ng'ava mu Bitumastic FC, eyali esaanyeewo, n'agitendekako mu 1970 nga Jimmy Semugabi Bakyayita agenze ku misomo ate mu 1974-78 ye yali omutendesi omujjuvu.\nRICHARD MAKUMBI, Buikwe Red Stars Mu 1988, Makumbi eyali omuzibizi, yayabulira Express ne yeegatta ku Buikwe Red Stars. Eno yagitendeka wakati wa 2002-2004 n'agiyingiza 'Super'.\nNSIMBE GEORGE, KCC FC Yeesogga KCC FC mu 1985 ng'ava mu NIC FC n'agiyamba okuwangula liigi wansi w'omutendesi Moses Nsereko. Yagiyamba okuwangula liigi mu 1991 ne Uganda Cup mu 1990. Mu 2008, yagitendeka ne bawangula liigi. Yadda mu 2013 ne 2014 n'atwala liigi ate URA n'ebakuba ku fayiyolo ya Uganda Cup.\nROBERT KIBERU, Express Y'omu ku basambi abaali ne Express FC mu 1964 ate omugenzi Jolly Joe Kiwanuka bwe yatemulwa mu 1973, ne bagimukwasa mu 1974 okutuusa mu 1977 bwe yaddukira e Kenya. Ye mutendesi eyasooka okuwangulira Express ebikopo bya liigi (1974 ne 1975).\nTOM LWANGA, KCC FC Yali muzibizi mu KCC FC mu gy'e 70 n'agiwangulira ebikopo mu 1991 ne 1997 nga omutendesi. ASHE MUKASA, Express FC Mu byafaayo by'omupiira gwa Uganda ,atwalibwa ng'akyasinze okusamba nnamba 3. Yasambira Express ate mu 1979 n'agitendeka ng'ezze mu liigi. JIMMY MUGUWA, Express Yava mu UCB mu 1982 n'alondebwa nga kapiteeni wa Express mu 1983 ne 1984. Okuwangula liigi ne Uganda Cup mu 1995 ne 1996, ye yali omutendesi okutuusa bwe baamusikiza Dragan Popadic. Yakomawo mu 2002 naye ne 'bimulya'.\nFRED KAJOBA, Simba Yali ggoolokipa wa Coffee SC ne Simba FC mu gy'e 90 ate mu 2011 nga Simba ewangula Kakungulu Cup ye yali omutendesi.\nSAM TIMBE, Coffee SC Yagikwatira ggoolo wakati wa 1973-1983 ng'ava mu Gangama ey'e Mbale. Mu 1985 yasikira omutendesi Charles Omigi ng'agenze ku misomo.\nABDALLAH MUBIRU, KCC FC Yagyegattako mu 1996 okuva mu SC Villa era yali mu KCC FC eyawangula liigi mu 1997. Mu 2014 yagikwatamu nga omutendesi ng'asikira George Nsimbe. DENIS OBUA, Police FC Yeegatta ku Police mu 1968 ng'ava mu Coffee era mu 1977 ye yakulembera abateebi ne ggoolo 24. Mu gy'e 90 yadda mu mitambo gyayo nga omutendesi n'agikomyawo mu 'Super'.\nGODFREY NYOLA, Express Yava mu Nytil nga omuzibizi mu gy'e 90 naye omupiira yagunnyuka bukyali olw'obuvune Yasooka okutendeka Express mu 1999 ng'asikira Abo Koroma, ne mu 2000 ng'asikira Munnakenya Rashid Shedu ne mu 2001 ng'asikira Asuman Lubowa.\nOmumerika asimbye omuyimbi ekyuma n'akontola\nSsegirinya ebyana abikyusa nga bikooyi\nEngeri gy'otengula omuwala akusinga ebbeeyi